Alkatea auzoetan: Landetxa-Katea\nUdala: Zure zerbitzura > Herritarren partehartzea > Alkatea auzoetan : Landetxa-Katea # Hasiera # Itzuli\n“Alkatea auzoetan” herritarrek parte hartzeko programa: Landetxa-Katea\nSastraka eta sasiak garbitzeko eskaera egin da Bidaurre aldean.\nEz ohiko garbiketa egiteko konpromisoa.\nLorezaintzako udal kontratak egin du garbiketa 2013/05/20an.\nLapurdi kaleko 15-17-19an: zuhaitzak kimatzeko eskaera egin da. 4. solairuraino iristen dira.\nElizaren ondoko zuhaitzak kimatzeko eskaera egin da. Neurrigabeko tamaina hartu dute eta arriskutsuak dira.\nZuhaitzak kudeatzeko plan global bat aurrera eramango da arazoak ematen dituzten aleak kentzeko, kimatzeko, birlandatzeko eta abarretarako irizpideak ezartzeko.\nKimatze lanak egin dira.\nNolanahi ere, Arboladia Kudeatzeko 2013-2014 Planak arboladia (makalak) kontserbatzeko kontuan izan beharreko jarraibideak biltzen duena beteko da.\nAndrearriaga kaleko atzeko aldeko lorategiak. Ez dira zaintzen, belarra ez da mozten eta txakurren jabeek ez dituzte behar bezala erabiltzen.\nBelarra mozteko konpromisoa hartu da.\nIkus ezazu Gizalegeari buruzko atala.\nBelarra moztea egina dago.\nErrotazar kaleko 9. zenbakian lorategia kentzeko eskatu da txakurren gorozkiekin dagoen gizalege faltagatik.\nHori ez da arrazoitzat hartzen lorategi bat kentzeko.\nErrotazar aldean komun publiko bat jartzeko eskaera.\nEz da egokia. Ez da lehentasunezko behartzat jotzen gaur egun dagoen aurrekontu mugarekin.\nKomunak jartzeko eskaera egin da auzoko parkeetan.\nErrotazar kalean, frontoiaren parean autobus geraleku bat jartzeko eskatu da, L2 linearen egungo ibilbidea luzatzeko.\nEz da bideragarritzat jotzen L2 linea luzatzea.\nErrotazarreko autobus geltokian markesina bat jartzeko eskaera egin da.\nEz da egokia. Andrearriaga kalean beste markesina bat jartzea aurreikusita dago.\nAndrearriaga kalean bukatu gabe dagoen bidegorria bukatzeko eta eserleku bat jartzeko eskaera.\nEskatutako eserlekua jartzeko konpromisoa hartu da. Momentuz ez da aintzat hartzen bidegorria luzatzea.\nAndrearriaga kalean eserlekuak jartzeko eskaera kendu egin da.\nToki horretan dauden eserlekuetan konponketa puntual batzuk egin dira.\nKatearen eta Ospitalearen arteko taxi-bus zerbitzuaren aukerei buruzko informazioa era egokiagoan emateko eskaera.\nEgiteko konpromisoa hartu da. Informazio espezifikoa sartuko da Udal Aldizkariko iraileko zenbakian.\nInformazio hori hainbat bitartekoen eta kanalen bidez eman da.\nBizkaia kaleko autobus geltokian, oinezkoen pasabidearen irtengunea dela eta autobusa ez da sartzen eta errepidearen erdian gelditu behar duenez, erabiltzaileek kontu handiz jaitsi behar dute autobusetik.\nEgoera hori ezin da konpondu toki horretako ezaugarri urbanistikoak direla eta.\nGeralekua handiagotu egin da.\nAndrearriaga kalean, Kutxaren aurrean gelditzen autoengatik autobusak ezin du bira egin. Komenigarria litzateke autobusaren bira seinaleztatzea eta zerbait jartzea autoak bertan ez aparkatzeko.\nPibote bat jartzea egokia den aztertzeko konpromisoa hartu da.\n"HERRITARREN SEGURTASUNA ETA BIZIKIDETZA” atala ere ikus ezazu\nEnpresa esleipendunarekin kontsultatu da piboteak jartzea beharrezkoa ote den eta haien ustez ez da beharrezkoa.\nAuzoan dagoen trafiko handia ekiditeko, auzorako saihesbide bat pasatzeko aukera aztertzeko eskatu da, TESAren biribilgunetik autopistarantz sartu ahal izateko, autopista tarte horretan tunel bat jarri eta Oinaurreko pabiloietara irtengo litekeen saihesbide bat pasatzea edota Larreaundiraino luzatzea, auzoko trafikoa optimizatuz eta autopistako zaratarekin bukatzeko eta hirirako sarbideak hobetzeko. Era berean, saihesbide horretan panel akustikoak jartzea egokia izango litzateke.\nHiri Antolamendurako Plan Nagusian “Hego Saihesbide” bat aurreikusten da. Oinaurretik Larreaundiraino joango litzateke.\nPorcelanaseko biribilgunean radarren bat edo abiadura mugatzeko gailuren bat jartzeko eskatu da. Auzoan abiadura handiegian sartzen dira autoak N-1erako sarbidearen eta lehenengo etxe-blokeen artean.\nBizkaia kaleko sarreran abiadura mugatzeko gailu bat jarri behar ote den aztertzeko konpromisoa hartu da.\n2014ko uztailean abiadura mugatzeko gailu bat jarri da Bizkaia kalean.\nKatea auzoa Aranibarrekin lotzen duen zubia (Andrearriaga kalea) zabaltzeko/hobetzeko eskaera egin da. Bertatik oinezkoak/trenbidearen trafikoa pasatzen dira/da eta orain bertako oinezkoentzako eta Aranibar noranzko bakarrean pasatzen diren ibilgailuentzako pasabidea da. Pasabide horretatik ibilgailu eta oinezko asko pasatzen dira eta arrisku handia dago pertsonentzat galtzada oso estua delako.\nZubia oinezkoentzat soilik izan daitekeen aztertzeko konpromisoa hartu da.\n2013/07/04ko mugikortasunari buruzko mahaian hitz egin zen gai horretaz. Zubia oinezkoak soilik erabil daitezen prestatu da ikasturtearen hasierarekin batera.\nPasquier enpresaren pareko linea horiaren gainean kirol guneetako erabiltzaileen ibilgailuak ezartzen dira. Udaltzaingoari egiten zaizkion deiak azkar erantzuteko eskaera egin da, ibilgailu horiek ikusteko arazo handiak ematen dituztelako. Udaltzainen presentzia indartzeko eta piboteak jartzeko eskaera egin da.\nPiboteak jartzea bideragarria den aztertzeko konpromisoa hartu da.\n"HERRITARREN SEGURTASUNA ETA BIZIKIDETZA” atala ere ikus ezazu.\nIzkinarriak jarri dira espaloietan, Araba kalearen hasieran, oinezkoen ibilbideak babesteko.\nBRIOCHE PASQUIER-RECONDO parean ez dago izkinarririk jartzerik, arrazoi hauek direla medio:\nAparkatzeko lekuak (Araba kalean gora, ezkerretara). Ibilgailuak pasatzeko bidea estutzea eta ibilgailu handiagoek (kamioiek, autobusek eta abarrek) bide horretan maniobrak egiteko aukera mugatzea (edo ezin sartzea) ekarriko luke banda urdinak –behar bezala seinalatuta dago banda urdina, horizontalean, ibilgailuak gelditzeko eta aparkatzeko debekua adierazten duen lerro etengabe baten bidez–.\nEspaloia (Araba kalean gora, eskuinetara). Bide zati hori Gipuzkoako Foru Aldundiaren jabarikoa da (GI-3452). Bestalde, ez dago galtzadan piboteak jarri eta zirkulazio erreia estutzerik, bideko segurtasuna dela eta.\nBidaurre-Ureder industrigunean (horretarako egokitutako aparkalekuan) aparkatzeko arauak behar bezala betearazteko eskaera egin da, inguruko etxeetako bizilagunen gaueko deskantsua bermatzeko.\nIndustriguneko administratzaileari idazki bat bidaltzeko konpromisoa enpresen jarduera eta toki horretako bizilagunen bizimodua bateragarriak izan daitezen.\nUdaltzaingoak egiten dituen errondetan kontrolatzen da kamioien aparkamendua industrigunean. Gaueko deskantsua eragozten duten trabei buruz, martxan dabiltzan kamioien sorgailuak direla eta deiren bat jasotzen bada, beste toki batera joatera edo itzaltzera behartzen dituzte udaltzainek.\nUdaltzainen aldetik behaketa egiteko eskatu da Pozuetakogainean dauden Petronor Gasolindegitik eta Gateaway Fitness kiroldegitik datorren zarataren inguruan, horri buruzko arauak bete daitezen (garbiketa tunelaren ordutegia ez du betetzen).\nUdaltzaingoak behaketak eta errekerimenduak egiteko konpromisoa hartu da Hirigintza arlotik, halakoak egitea egokia bada.\nHirigintzari informazioa eskatu zaio gasolindegiaren eta Gimnasioaren ordutegiei buruz. Auzokoek egin dituzten dei puntualak direla eta, dagozkien egiaztapenak egin dira.\nEz da arau-hausterik antzeman agenteek aldiro egin dituzten egiaztapenetan. Zaintza lanekin jarraitzen dute.\nGizalegezko arauak ez dituzte betetzen txakurren jabeek: animaliak aske dabiltza eta gorozkiak daude lorategietan. Udaltzaingoaren presentzia eskatu da lorategietako egungo egoera zuzentzeko.\nAndrearriaga kaleko atzeko aldeko lorategiak. Ez dira zaintzen, belarra ez da mozten eta txakurren jabeek ez dituzte behar bezala erabiltzendo por dueños de perros.\nSentsibilizazio eta kontzientzia kanpaina bat egingo da, albaiteroekin batera, txakur-jabeek bete behar dituzten arauetan indarra jarriz.\nIkus ezazu HIRI MANTENTZE LANAK /LORAZAINTZA atala.\nKorriketan (auzoetan egiten diren oinezko errondetan) arau-hauste horiek behatzen ari dira. (txakurrak kaka egiten eta abar).\nPasquier enpresaren pareko linea horiaren gainean kirol guneetako erabiltzaileen ibilgailuak ezartzen dira. Udaltzaingoari egiten zaizkion deiak azkar erantzuteko eskaera egin da, ibilgailu horiek ikusteko arazo handiak ematen dituztelako. Udaltzainen presentzia indartzeko eta piboteak jarri behar ote diren aztertzeko eskaera egin da.\nUdaltzaingoaren aldetik, arazo horren inguruan arreta handiago jartzeko konpromisoa hartu da.\nKorriketan (auzoetan egiten diren oinezko errondetan) arau-hauste horiek behatzen ari dira (linea horiaren gaineko debekatutako aparkatzeak).\nAzken asteetan hainbat arau-hauste antzeman dira agenteek egin dituzten aldiroko errondeetan eta salatu egin dira. Zaintza lanak egiten jarraitzen dute.\nIkus ezazu MUGIKORTASUNari buruzko atala.\nKorriketan (auzoetan egiten diren oinezko errondetan) arau-hauste horiek behatzen ari dira (AUTOBUSAK BIRA egiten duen tokian debekatutako aparkatzeak).\nBidaurreko etxeetan edukiontzi gehiago jartzeko eskaera egin da (edukiontzi berdea, besterik ez dago). Arazoa larriagotzen da Oiartzundik datozen pertsonek zaborrak bertan uzten dituztelako.\nEdukiontzi berde gehiago jartzeko konpromisoa hartu da, baita autokonpostajea bultzatzekoa ere.\nEdukiontzien babesgunea osorik dago.\n2013an 2014an konpostatzea bultzatzeko kanpainiak egiten ari dira.\n2016an zaborraren %60 birziklatzea bideragarria ote den kezka adierazi da, 5. edukiontziaren erabilera boluntarioaren bidez.\nUdal Gobernuak eta Txingudi Zerbitzuak enpresak kezka bera dute eta eremu guztietan lan egiten ari dira (edukintzi marroia, autokonpostajea bultzatzea, hedapen kanpainak) helburu hori lortzeko.\nKarraskarien presentzia Errotazarren. Sagugabetze jarduera egin behar da.\nToki hori sagugabetu behar da.\nAldaketa egiteko eskaera egin da etxebizitzaren politikan, hutsik dauden etxebizitzak irisgarri eginez -> Auzo Elkarteen Federazioak aurkeztu duen dokumentuaren aipamena.\nIndustria jarduera optimizatzeko azterlan bat egiteko eskaera egin da (erabiltzen ez diren pabiloiak, landa kualifikazio guneak mantentzea eta abar). --> Auzo Elkarteen Federazioak aurkeztu duen dokumentuaren aipamena\nSaltoki txikiei laguntza emateko eskaera egin da -> Auzo Elkarteen Federazioak aurkeztu duen dokumentuaren aipamena.\nLehen sektorea indartzeko azterlana egiteko eskaera egin da -> Auzo Elkarteen Federazioak aurkeztu duen dokumentuaren aipamena.\nAuzoko jarduera ekonomikoaren plangintza, herritarren parte hartzean oinarrituta.\nUrbanizazio berriak berpiztea, saltoki txikiak bultzatuz. Merkataritzarako beheko lokalak prestatzea hirigintza proiektu berrietan.\nErantzun global bat egitea Oiaso 2000 Auzo Elkarteen Federazioak eta auzoko Bizilagunen Elkarteak garapen ekonomikoaren sustapenarekin eta garapenarekin formulatutako planteamenduei lotuta.\nOiasso 2000 Auzo Elkarteen Federazioak Katea Auzoan Plan Nagusiaren hausnarketa gisa planteatutako proposamenak dagoeneko aztertuak izan dira Plan nagusiaren Berrazterketa egiteaz arduratzen den erredakzio taldeak. Proposamen horiei egindako erantzunak argitaratuko dira eta Oiasso 2000 elkarteari bidaliko zaizkio, aipatutako dokumentuaren behin behineko fasearekin bat etorriz. Dokumentu horretan tratatu dira Katea auzoari buruzko alegazio gisa, eta kasu batzuetan alegazio horiek hiriaren gainerako auzoetara zabaldu ahal dira.\nAuzo elkarteak Udal Liburutegiarekin lankidetzan aritzeko egindako proposamena, funtsei eta materialei eta batera eraman litezkeen beste lan-ildoei buruz.\nLankidetza hau antolatzeko eta gauzatzeko modua aztertzeko konpromisoa hartu da.\nAuzo Elkartearen eta udalaren arteko bilerak egiteko eskaera egin da auzoaren etorkizunari buruzko hausnarketa egiteko, alegia etorkizunean egingo diren proiektuei buruz, merkataritzari buruz, ekoizpen jarduerari buruz… horiek guztiak auzoko pertsona guztiei irekitako prozesu parte hartzaileekin konbinatuta.\nAuzo Elkarteak Udalarekin duen harremanaren dinamika normalean kontu urgenteak edo egunerokoak zein tamaina handiagoko eta etorkizunarekin lotuta dauden beste gaiekin lotutako kontuak sartzen dira. Edonola ere, herritarren parte hartze irekia sartzeko modua aztertuko da; parte hartze horren barruan, “alkatea auzoetan” programa berez tresna adierazgarria izanik.\nAuzora urbanizazio berriekin etorriko diren pertsonen gizarte integrazioan eta bere nortasun izaeran lan egiteko eskaera egin da.\nZeregin hau Auzo Elkarteak berak egin behar du, bertatik antolatzen diren eta kudeatzen diren jardueren eta ekitaldien bidez.\nBidegiri Errotazarren aurreko autopistan pantaila akustikoak jartzeko eskaera egin da.\nBidegiri errekerimendua egiteko konpromisoa hartu da.\nAlkatetzak BIGEGIren Zuzendaritza Nagusiari idazki bat bidali dio A-8 errepidea Katea auzoko bizitegi guneetan pantailak jartzeko, ibilgailuak pasatzen direnena sortzen den zarata arintzeko xedearekin.\nRENFEko geralekurako sarbideak hobetzeko eskaera egin da. Berriro aurkeztea errekerimendua ADFen aurrean.\nAlkatea bera ADIFeko arduradunekin biltzeko eskaera egiteko konpromisoa hartu da arazo horretarako konponbide egokia lortzeko.\nAlkateak bilera bat izan du ADIFeko arduradunarekin eta bertan, enpresak geralekuan hobekuntza batzuk egiteari buruzko azterlan bat egiteko konpromisoa hartu du. Azterlana jasotzeko zain daude.\nAuzoan kezka dago Abiadura Handiko Trenaren proiektuak auzoan izan litzatekeen ondorioengatik, Elatzetako gune berdeetara sartzeko, Oilakinetara joateko…\nKezka hau Udal Gobernuarena ere bada; beraz, proiektuaren aurrean alegazio zerrenda luze bat aurkeztu da.\nAurkeztu egin dira proiektuari buruzko alegazioak.\nAuzoko bizilagunen elkartera AHT proiektuaren Irun inguruko informazioari buruzko dokumentazioa emateko eskatu da.\nInformazioa interesa duten pertsona guztien eskura dago Hirigintza eta Ingurumen Arloko bulegoetan.\nHezetasun arazoa dago BO Etxebizitza berrietan (eraikitzailea hartzekodunen lehiaketan dago).\nIRUNVItik enpresa eraikitzailearekin gestioak egiteko konpromisoa hartu da arazo horri konponbidea emateko.\nBaterako bilerak izan dira Irunvin 26., 28. eta 30. atarietako presidenteekin eta Nasipa enpresa eraikitzailearen jabeekin eta obraren zuzendaritzarekin, arazoak konpontzeko bitartekari lana eginez.\nEz da lehentasunezko behartzat jotzen gaur egun dagoen aurrekontu mugarekin.\nErrotazar kaleko pilotalekuan hesi bat jartzeko eskaera bat egin da, autoak ez kolpatzeko pilotekin.\nArgiteria jartzeko eskaera egin da antzinako elizaren ondoko pasabidean, gauean ez baitu inolako argiztapenik.\nArgiztapen bi puntu instalatzea programatu da eta argiteria publikoko udal kontratak egingo du lan hori. Nolanahi ere, kontuan izan behar da partzela pribatu bat dela.\nBizkaia kalean, 9., 11. eta 13. atarien artean argiztapena hobetzeko eskaera egin da. Farolen arteko distantzia handiegia da eta gainera, zuhaitzen adar-buruekin zaila da argiteriaren argia pasatzea, eta bide horretan dagoen argitasuna maila ez da nahikoa hortik pasatzen diren pertsonentzat.\nBi farola ezartzea eta gaur egun daudenak berriro antolatzea programatu da, eta argiteria publikoko udal kontratak egingo du lan hori.\nErrotazar kalean, segidan aparkatu beharrean, baterian aparkatzeko aldaketa egitea aztertzeko eskatu da, plaza kopurua handiagotzeko.\nGaltzadan ez dago behar adinako tokirik.\nAuzoko kaskotik Bidaurre aldeko etxeetarako bidea hobetzea, Katearen sarreran espaloiak jarriz Gurutzetik, segurtasuna handiagotzeko.\nAnalisia egiteko dago.\nOso arriskutsua da Aranibarretik Letxunborro hiribideko zerbitzugunera pasatzea. Oinezkoentzako pasabideak ezartzeko eskaria egin da.\nUdaltzaingoak semaforodun bidegurutze bat jartzea erabaki zuen Suhiltzaileen eraikinetik gertuen dagoen tokian Aranibarren deskribatzen den tokian egin beharrean, arazo horretarako konponbide egokien gisa.\nBizkaia kalearen eta Harmugarrieta kalearen arteko bidegurutzean dauden seinaleztapen gabeziak konpontzeko eskaera egin da. Seinaleztapen horizontala ez da egokia eta nahiz eta STOP seinale bat egon, ez da errespetatzen (4.635 zenbakiko erregistro-sarrerako idazkia erantzun behar da).\nBizkaia kalean autoak ez dira behar bezala aparkatzen eta irteera blokeatu egiten da.\nBehaketa errondak egin dira eta konprobatu egin da, arazoa gerta ez dadila.\nBidegorri bat egiteko eskaera egin da; Porcelanasetik Iturriako errekaraino joan ahal izateko da, Eserlekuak eta egoteko lekuak ere jartzeko eskatu da.


Baloreak – Sala BBK. Welcome on board!\nEusko Jaurlaritzak ezarritako mugikortasun neurrien ondorioz, kultur ikuskizunetara udalerriko biztanleei soilik joatea ahalbidetzen du. Horrela, “Baloreak”-en kontzerturako sarrerak bueltatzeko eskaera epea zabaldu dugu bilbotarrak ez diren guztientzat. Zure sarrera itzuli nahi izanez gero, gurekin harremanetan jar zaitez salabbk@bbk.eus helbidean.\n“Baloreak” izeneko proiektua Euskal Herriko txoko guztietara musikaren bidez balioen inguruko ikuspegi berriak helarazteko asmoz sortu da.\nProiektuaren ardatza 8-14 urte bitarteko bost neska-mutilek osatutako musika-taldea da: Netsanet, Kaiet, Luna, Iradi eta Asier musika maite duten neska-mutilak dira.\nHelburua baloreak sustatzea da eta, horretarako, funtsezko balioen inguruko ikuspuntu berria ezarriko dute, norberaren bizipenetatik jorratuta eta politika, erlijio edo bestelako arloetako inolako ukiturik gehitu gabe… Hori guzti hori Pello Reparaz nafar ekoizle ezagunak konposatutako abestiekin burutuko da.\nProiektua mundu osora zabaltzeko, beste herrialde batzuetako (Mexiko, Mendebaldeko Sahara, Kanada, Korsika…) haurrek bertako beste bostekin batera abestiak kantatzearen bidez parte hartuko dute..\nlarunbata, azaroa 28th, 2020\nFamiliak, Musika, Programazio\n10 años10 urtebaloreakbbk salamusicamusikaSala BBK


IGERILEKUETAKO ASKALDEGIA – Beriaingo Udala\nUdal askaldegia igerilekuen instalazioaren barruan dago eta 100 pertsona inguruko edukiera du. Instalazioak baditu harraskak, ur korrontea, argiak, komunak, hozkailua eta erretegiak, erabiltzaileak parrillak eta erabiliko duen beste edozein tresna. Behar den egurra igerileku garaian erosten ahalko da, instalazioen sarreran.\nORDUTEGIA: 11:00etatik 24:00etara. Ostiral, larunbat eta jai bezperetan, 1:00ak arte.\n1. IGERILEKUEN DENBORALDIAN: denboraldiko abonatuak eta egun horretako eguneko sarrera ordaindu dutenak sar daitezke. Gaueko sarrera ordaintzen dutenek 21:00etatik itxieraraino sartu ahal izango dira.\n2. DENBORALDIAZ KANPO: MAIATZA ETA IRAILA: Erroldatuak sartu ahal izango dira tasa eta fidantza eskatu eta ordaindu ondoren. Askaldegia erreserbatzeko prozedura:\n– ESKAERA ETA ORDAINKETA: 012 Infolocal Zerbitzuaren bidez, 012 edo 948 012 012 telefonora deituz (tarifa finkoetarako), astelehenetik ostegunera (zerbitzuaren ohiko ordutegian) eta ostiraletan 13:00ak arte. Tasa eta fidantza ordaintzeko, 012 operadoreari banku-txartelaren zenbakia adieraziko zaio deia egiten denean.\nTasa: 5,00 € 10 pertsonako edo zatikiko.\nFidantza: 10,00 € 10 pertsonako edo zatikiko.\n– GILTZA: Kiroldegian jasotzea NAN / AIZ / pasaportea aurkeztuta, tasa eta fidantza ordaindu ondoren. Giltza kiroldegian itzuliko da askaldegia erabili eta hurrengo lanegunean (larunbat goizean irekita dago).\n– FIDANTZA ITZULTZEA: fidantzaren zenbatekoa ordaintzeko erabilitako txartelean sartuko da, giltza itzuli dela eta kalterik egin ez dela egiaztatu ondoren.\n“DENBORA DENBORAN” ekin Sara Escudero.\nBERIAINGO KULTUR ETXEAREN PROGRAMAZIOA 2021 UDAZKENA\nBERIAINGO ESKUALDEKO IKASTETXEAN LEIHOAK ORDEZTEKO LANAK AMAITU DIRA\n19 ERREPRESALIATUEI OMENALDIA BERIAINEN ETA MEMORIA HISTORIKOAREN PARKEAREN INAUGURAZIOA\n19 ERREPRESALIATUAK OMENTZEKO EKITALDIA BERIAINEN


2021 Gemini Horoskopoa - Bitxiak\n2021 Gemini Horoskopoa\n2021. urterako Gemini Horoskopoa x\nIzpiritua:Poza, Haurtzaroa, Norberaren Errespetua, Berria.\nPandemiaren ondoren bisitatu beharreko lekuak:Indonesia, Faroe uharteak, Kanada.\nIkasi beharreko gauzak:Eskalada, Salsa dantza, Astrologia.\nTradizio eta askatasunarekin antzinako dantza berriarekin, gaindituta eta eszentrikoarekin batera, Geminek beren mundu espirituala probokatzekotan dira eta sentimenduak 2021ean lehentasun ugari izatera bultzatuko dituzte. Etorkizuneko promesa hasierarekin batera dator. urtekoak, baina lehenengo hilabeteak ez dira errazak izango, ezta gogo bizkorraren laguntza sendoarekin eta Saturno eta Jupiter Aquariusera igarotzea ere. Sinesmenak moldatzen ari dira eta aldatu egin behar dira askatasun gehiago egokitzeko, espontaneoak eta askatzaileak diren bihotzeko gaietarako eta aukeretarako, soilik adimentsuak eta arrazionalak izan beharrean.\nBihotzak jada ez du onartuko azalera azpian dabilen emozioa kamuflatu nahian adimenak eskaintzen dituen azalpenetara pentsatzea edo lasterkatzea. Baliteke askatzea, nahaspila bat edo bi egitea, abentura muturreko, arriskutsu edo zoroetara joatea eta ondorioak izango zirela imajinatu zenituen bezain latzak diren ikustea. Agian, hobe da ergelak edo irrazionalak iruditzea trabatu baino, barnean jarraitu behar dituzun prozesu zintzoetatik urrun. Jada nahikoa erantzukizun duzu sorbaldetan. Hartu denbora ilusioa piztu eta irribarrea eragingo duten txorakeriak lortzeko. Ez dago umorez beteriko elkarrizketa egokiak eta adiskidetasun inspiratzaileak hurrengo hilabeteetan sendatu ezin dutenik.\nAzkarregi zara zure onerako. Badirudi bultzatzen saiatzen ari zaren ekimenaren eta sen onaren indarra ez dela nahikoa egungo egoeretarako eta egoeretarako. Arazo hau ekainean amaitzear dago, egiazko arazoak izan ditzakezu produktiboan oinarritzeko, batez ere maitemindu edo bost gauza aldi berean egiteko motibazioa sentitzen baduzu. Inguruko errealitatea dagoen bezala onartu behar da, eta lan eraikitzailearen aldeko borroketan emango zenukeen denbora zure barneko haurrak denbora guztian ahalegintzen den atsedenaldirako eta jarduera alaietarako erabil daiteke. Erabili edozein momentu lasaitzeko eta zeure buruari baimena emateko irribarre egiteko, zerbait sortzailea egiteko eta kolorea eguneroko ingurunera ekartzeko.\nDenborak aurrera egin eta hasieran ikusten ez ziren ikasgai handiagoak ematen ditu. Urtearen amaieran zure eginkizuna argia izan liteke eta bidean dituzun nahiak ager daitezela. Hasieran gehiegi omen zena, jarraitu nahi duzun aukera bakarra bihurtuko da. Egon abenturazale eta ikusi lehendik duzun egiturak nola atera ditzakeen aukerak, itxuraz errealistak ez direnak eta zure inguruak onartuko lituzkeen guztietatik aparte. Zu hobeto zaren bidean zoaz.\nDistantzia handiak bidaiatzeko eta horizonteak zabaltzeko deitzen zaituzten bitartean urrats guztietan, ikasten dituzun gauza guztiak gehiegi izan daitezke zure sabelean metabolizatzeko eta zure gorputzak maneiatzeko. Zure oinarria sendoa behar duzu eta zentratuta egon behar duzu, batez ere udaberriaren amaieran zure immunitatea baxua izango denean eta gorputzak atsedena, eguzkia eta era guztietako deskantsua behar duenean. Lasa ezazu sabela gogoratzen duzun edozein unetan, dantzatu etxean inguruan aktibo egoteko eta egin zerbait ona zure hesteentzako, janari osasuntsua egunean zati txikietan aukeratuta.\nEgo borrokek aurtengo lehen hilabeteak koloreztatuko dituzte. Saiatu gauzak pertsonalki hartzen ez, inolako itxaropenik ez baitzaizu buruan errealitateak, jakina, eskaintzen duena baino hobeto. Garrantzitsua da zure abiadura ez erabiltzea ondorioetara jauzi egiteko, batez ere lagun onekin eta modu irekian hitz egin dezakezun jendearekin. Familiaren kontuak pixka bat alde batera utzi litezke zure mundu pertsonala landu eta zure emozioak soilik zureak izan daitezen. Saiatu jendea zure bizitzatik kanpo uzten eta mozten ez haiekin muga garbiak jartzen saiatu gabe. Zure sinesmen pertsonalak argitzeko unea iristen denean, beste guztiak nahitaez astinduko dira sorbaldetatik, inork betetzen ez dituen itxaropen irrealistekin batera.\nGemini bakarrek norbait berria ezagutu edo lagun on batekin, urruneko batekin edo eskura ez dagoen norbaitekin maitemindu litezke. Garrantzitsua da inspirazioa topatzea eta bihotz irekiarekin sortzen diren emozioetan murgiltzea, horiek ahalik eta gehien aprobetxatu eta iraun dezaketen denboraz gozatzeko. Harremanen egoeran edo maitasun istorioetan aldaketa larriak espero daitezke urrian emozioak azkenean askoz ere zentzuzkoagoak izaten hasiko direnean, zure gogoa moteldu ahala haiekin sintonizatzeko. Aukeratu lagun on batekin egotea garrantzirik gabeko jokaldi batean eta saiatu zure bihotzak erabat parte hartzen ez duen kontaktuetara ez eramaten.\nLanak gorabeherak izango dituen arren, finantzak ez dira hasiera bikaina izaten eta ordainketa batzuk galdu edo lekuz kanpo gera daitezke. Zure balioaren zentzua kanpoko gertakariek eta besteek zure konpromisoa hautemateko moduan astindu dezakete. Garrantzitsua da zure jarrerari tinko eustea eta zurea den edozein talde edo lantokitan ekartzen ari zaren ona ikustea. Kalitatea aitortzen ez badizute, guztiz desberdina den zerbaitetara igaroko zara. Zure arrakastak zuzendu eta ziur egon sortzera zoazen etorkizunari buruz, nolabait lotsatzen zaituzten garrantzizko egoerei eutsi beharrean.\nTaurus Kaprikornioa Bitxiak Leo Aukeratu Saioa


Zein da, benetan, gure ezkontzaren helburua?\nEra guztietako burutazioetarako denbora izaten zuen Klarak egunean zehar, senarrak bulegoan ematen zituen ordu hutsetan edota alabaren siesta orduetan, berarekiko kuidado, entrega eta maitasuna soberan zeudenean.\nZein zen, benetan, bere ezkontzaren helburua?\nAuzokideekin ez zuen harreman luzeagorik finkatzea lortu.\nDendariek ere berritsuago atenditzen zituzten aspaldi auzoan bizi ziren emakumeak, eta Klarak umeari bakar hizketan jarduten zion, egoeraren ukamena berraipatzeak magikoki bere aldaketa ekar zezakeenaren uste inozoaz: zer uste dun, zaputz horrek, zertarako ekarri haudanala mundura, nere senarraren kariño guztiak jateko?\nHik ez dakin maitemintzea zer den, eta gutxiago maitemindu haunan pertsona egunetik egunera hozten eta izozten somatzea, egia esan behar badinat neuk ere ez zekinat oraintxe maitemintzea zer den, baina hi baino lehenago nengon, edo uste dun hi mundura ekartzeko bakarrik ezkondu nintzela Javierrekin?\nBerak igoal hori usteko din, baina demostratuko zionat ezetz.\nBaina ez zuen ezer demostratzen, kasu hauetan sentiaraztea delako garrantzitsuena, Javierri bere egonezina sentiaraztea, ez zuela Klarak fruitua ernetu eta bildu ondoren larrak jaten eta usteltzen utzi zaion pikondoa bilakatu nahi, ez zuela isolamendu urbanoaren paisaia osatzen duten begizulodun etxekoandre horietako bat izan nahi (...).


Prentsa – 16 orrialdea – Euskal Herriko Gay-Les Askapen Mugimendua\nEMAKUMEEK ERE BADUTE ZAKILA\n31 urria, 2015 /in Elkarrizketa, Euskal Herria, Familia, Nafarroako hitza, Transexualitatea /by Editorea\nEdurne Elizondo / Uharte\nJone Grandek 9 urte ditu, eta esaldi bakar baten bidez azaldu du transexualitatea zer den: “Zakila duen ahizpa bat dut”. Mikele Grande genital maskulinoekin jaio zen, duela hamabost urte. Zakila duen emakumea da, eta halaxe aldarrikatu du, haurra zenetik. Familiaren babesa jaso du; lagunena eta eskolako kideena ere bai. Zorionekotzat jo du bere burua, jakin badakielako adingabe transexual anitzen prozesua anitzez ere mingarriagoa dela; oraindik ere, bazterketari aurre egin behar diotela. Erakunde publikoak ere oztopo bilakatzen dira, transexualitatea patologia bilakatzen dutenean. Karrikara atera ziren iruindarrak, larunbatean, patologizazio horren aurkako aldarria lau haizeetara zabaltzera.\nLugatibe Iruñeko Transmarikabibollera eta Queer Gazte Asanbladak antolatu zuen larunbateko protesta. Jardunaldiak egin dituzte azken asteotan, gainera, transexualitateari buruz. Chrysallis adingabe transexualak dituzten familien elkarteko kideak aritu ziren, bertzeak bertze. Horko kide da Mikele Granderen familia. “Zoragarria izan da gure bide bera egin duten bertze hainbat pertsonarekin bat egitea”, azaldu du Mikeleren aita Luis Grandek.\nBide horren azken urratsetan ezagutu zuten Luis Grandek eta Mikeleren ama Mertxe Olorizek elkartea. Alaba transexuala zutela konturatu zirenean “bakarrik” sentitu zirela nabarmendu dute. “Ez genekien zer egin, edo nora jo”, gogoratu du aitak. Elkartean “lan ona” egin dutela baieztatu ahal izan dute, hala ere. Babesa eman diote alabari; eta lagundu egin dute emakume dela azaleratzeko egin dituen urrats guztietan.\nBide hori aspaldi hasi zuen 15 urteko gazteak, haren amak azaldu duenez: “Ustez neskenak diren jostailuak eskatzen zizkigun, haur bat bertzerik ez zenean; panpinekin aritzen zen, eta ileorde luzeak jartzen zituen; sekulako negarrak botatzen zituen ilea mozten genionean. 3-4 urterekin printzesen soinekoak janztea maite zuen”. “Emakumeen inguruko estereotipo guztiak baliatzen zituen, nolabait, bera ere emakume dela erakusteko; bere burua aldarrikatzeko”, erantsi du Mikele Granderen aitak.\nErrege magoei eskatu zien soineko bat du buruan gazteak, zehazki; Uharteko erraldoien konpartsako erreginarena, alegia. Izeba batek egin zion, eta erabat txiki gelditu zitzaion arte jantzi zuen. “Dena esajeratzen nuen, nolabait erranda. Orain kontent nago; eta lasaiago”. Kontent eta lasai dago aldarrikatzeko behar hori baretu egin zaiolako. Emakumea da, eta emakumetzat dute.\nEtxean beti sentitu du bere sexu identitateaz hitz egiteko askatasuna. Konfiantza eman diote gurasoek. Horixe nabarmendu du. “10-11 urte bete zituen arte, homosexuala izanen zela pentsatzen genuen. Gure ezjakintasunarengatik. Ez baita gauza bera, inondik inora, sexu identitatea eta sexu joera”, erran du amak.\nAlabak 10 urte inguru zituenean argi ikusi zuten horixe, semetzat zutena alaba zela. “Argi utzi zigun kontua ez zela neska izan nahi zuela, neska bazela baizik”, gogoratu du amak. “Nik lasaitua hartu nuen, orduan semetzat nuenari gertatzen zitzaionari izena jarri niolako, azkenean”. Olorizek erran du aitarentzat zailagoa izan zela egoerari aurre egitea. Eta aitak aitortu du halaxe izan zela: “Transexualitatea gauza txarrekin lotzen nuen; orduan ez genuen elkartearen babesa. Pertsona transexualak baztertzen dituztela ikusten nuen, eta adingabeen kasuan egoera are okerragoa izanen zela pentsatzen nuen”.\nAlabak bezala, prozesu bat egin dute gurasoek ere, eta hasierako kezkei eta beldurrei buelta ematen asmatu du Luis Grandek. Alabaren askatasuna bertze edozer gauzaren gainetik defendatzen du. “Alaba zoriontsu izatea bertzerik ez dut nahi, edozein gurasok bezala”, laburbildu du.\n“Nik inoiz ez dut sentitu hitz egiteko beldurra; ez dut sentitu bakarrik nintzela, edo isildu beharra nuela”. Familiaren babesa izan duela nabarmendu du Mikele Grandek. Gurasoena, bai eta gainerako senideena ere. Argi utzi du eskolan ere nor den azaltzeko askatasuna sentitu duela.\n“Irakasleekin eta eskolako zuzendariarekin hitz egitera joan, eta jarrera ezin hobea erakutsi ziguten”, azaldu dute Granderen gurasoek. Uharteko ikastetxean aritu zen Lehen Hezkuntza amaitu arte; Derrigorrezko Bigarren Hezkuntzan ari da orain, Atarrabiako institutuan. “Ez dut inolako arazorik izan. Eskolakide berrien babesa ere jaso dut”. Mikele Grandek gogoratu du institutuan hasi zenean inor sartu aurretik joaten zela nesken aldagelara. “Azkar aldatzen nuen arropa, ahalik eta azkarren ateratzeko; pentsatzen nuen bertze neskek ez zutela nahiko ni han egotea. Baina alderantziz gertatu zen. Han egon behar nuela erran zidaten”.\nHorixe berretsi du amak, lagunen babesa hagitz garrantzitsua izan dela. “Haurrak zirenetik ezagutzen dute elkar lagun taldean direnek, eta urrats guztiak batera egin dituzte. Naturaltasun osoz bizi izan dute prozesua”.\nXehetasunek izan dezaketen garrantzia nabarmendu du amak. Eta bat egin du harekin alabak. “Osasun etxera joaten naizenean, adibidez, niretzat zoragarria da bozgorailuetatik deitzen nautenean Mikele erraten didatela entzutea”.\nBere nortasun agirian izena aldatu zioten; sexua, ordea, ez. “18 urte izan arte ezin da aldaketa hori egin; sexua aldatzeko momentuan, gainera, gutxienez bi urtez tratamendua jaso duela erakutsi behar du aldaketa egin nahi duen pertsonak”, azaldu du aitak. “Lehen, ebakuntza egin arte ez zuten sexua aldatzen nortasun agirian; aurrera egin dugu, baina ez da nahikoa”, salatu du. Halako neurriek transexualitatearen patologizazioa nabarmentzen dutela argi utzi du Luis Grandek. Eta horren kontra lan egiteko beharra nabarmendu du.\nHori dela eta, ontzat jo du ildo horretan Nafarroako Parlamentuak onartutako adierazpena. Parlamentuak despatologizazioaren alde egin du, hain zuzen ere, eta konpromisoa hartu du beharrezko lege aldaketak egiteko, transexualitatearen despatologizazio hori egia bilakatzeko. Nafarroa transfobiarik gabeko herrialdetzat jo du parlamentuak, gainera. Adierazpen horren alde egin dute Geroa Baik, EH Bilduk, Ahal Dugu-k, PSNk eta Ezkerrak. UPN eta PPN, berriz, abstenitu egin dira. “Alderdi batek zergatik ez du halako adierazpen baten alde egiten?”, galdetu du Mikele Grandek.\nHalako adierazpenek konpromisoak hartzera bultzatzen dituzte erakundeak, Luis Granderen hitzetan. “Eta konpromiso bat hartzen badute, bete dezatela exijitzen ahal diegu”. Aitak onartu du Mikeleren kasuan pertsona anitzek eman diotela babesa gazteari, haien borondatez. “Hori ongi dago, eta eskertzen dugu, baina ez dugu ahaztu behar pertsona transexualek eskubideak badituztela, eta horiek bete egin behar dira. Izena aldatzeko aukera ezin da epaile baten borondatearen menpe egon, adibidez”.\n“Pentsatzen dut egunen batean genitalen ebakuntza eginen dudala. Baina oraingoz ez dut horrelakorik buruan. Hagitz ongi nago, eta kontent”. Mikele Grandek argi du ez duela ebakuntzarik egin behar emakume izateko, baina ez du aukera hori baztertu. Ez da orain hartu beharreko erabakia, haren ustez. “Norberak hartu beharreko erabaki bat da”, erantsi du haren aitak. “Ebakuntza egin edo ez, horrek ez du markatuko Mikele nor den. Zakila duten emakumeak badira, eta bulba duten gizonak ere bai”.\nMikele Grandek hormona tratamendua hasi zuen duela bi urte. “Horretan ere zortea izan genuen, adingabe transexual guztiei ez baitiete onartzen”, azaldu du haren aitak. Lehen etapan, blokeatzaileak hartu zituen. Horien helburua da garatu nahi ez diren ezaugarriak blokeatzea, hain zuzen ere. “Tratamendu hori nerabezaroaren hasieran hartzea garrantzitsua da”, azaldu du aitak. “Bigarren etapan, hormona tratamendu gurutzatua egiten da, garatu nahi diren ezaugarriak bultzatzeko, hain zuzen ere”.\nProzesu horretan aurrera jarraitzen du Mikele Grandek. Ez da bakarrik. Ikasi du, hala ere, bertze gazte transexual anitzek berak baino anitzez ere oztopo gehiago aurkitzen dutela bidean. Gurasoek ere argi dute hori. “Gurasoen babesa ere falta zaie adingabe anitzi; bere buruaz bertze egiten duenik ere bada. Hori hagitz gogorra da. Babesa eman behar diegu, eta lagundu”, erran du Mertxe Olorizek.\nAdingabeen transexualitatea “ikusezina” dela erantsi du Luis Grandek. Eta horri aurre egin behar zaiola. “Naturaltasunez onartu beharko genuke”. Errealitatea aniztuna dela gaineratu du Olorizek, eta argi du aniztasun hori hagitz aberatsa dela. “Alaba transexuala izateak hobeak egin gaitu; aniztasuna onartzeko prestuago gara, esparru guztietan”. Mikele Grandek ere argi du: “Harro nago neure buruaz”.\nhttps://ehgam.eus/igoera/2014/04/logo-275.png 0 0 Editorea https://ehgam.eus/igoera/2014/04/logo-275.png Editorea2015-10-31 14:57:162015-10-31 14:59:01EMAKUMEEK ERE BADUTE ZAKILA\n30 urria, 2015 /in Amerika Latinarra, ARGIA, Berria, Lesbianismoa, Sexualitatea /by Editorea\nhttps://ehgam.eus/igoera/2014/04/logo-275.png 0 0 Editorea https://ehgam.eus/igoera/2014/04/logo-275.png Editorea2015-10-30 16:17:142015-11-02 16:20:47Hiru emakume elkarrekin “ezkondu” dira Brasilen\n28 urria, 2015 /in Artikulua, BERRIA, Europa, Homosexualitatea, Kultura /by Editorea\nhttps://ehgam.eus/igoera/2014/04/logo-275.png 0 0 Editorea https://ehgam.eus/igoera/2014/04/logo-275.png Editorea2015-10-28 22:53:022015-11-02 23:03:51Pasolini berriz aurkitua\nhttps://ehgam.eus/igoera/2014/04/logo-275.png 0 0 Editorea https://ehgam.eus/igoera/2014/04/logo-275.png Editorea2015-10-23 22:10:382015-10-23 22:10:38Aitzol Azurtzaren bizitza pribatua bortxatu izana salatu du New Yorkeko Euskal Etxeak\nhttps://ehgam.eus/igoera/2014/04/logo-275.png 0 0 Editorea https://ehgam.eus/igoera/2014/04/logo-275.png Editorea2015-10-22 08:57:312015-10-22 08:57:31New Yorkeko Euzko Etxeak euskal herritartasun arragoa aldarrikatu zuen bere lehen Aniztasunaren Asteburuan\nhttps://ehgam.eus/igoera/2014/04/logo-275.png 0 0 Editorea https://ehgam.eus/igoera/2014/04/logo-275.png Editorea2015-10-21 09:28:092015-10-21 09:28:09Transexualak babesteko adierazpena aurrera, UPN eta PP gabe\n«Euskal gaysporako kide sentitzen naiz»\n21 urria, 2015 /in Askatasun sexuala, BERRIA, Elkarrizketa, Euskal Herria, Gay, Homosexualitatea, Kultura, Queer Teoria /by Editorea\nNew Yorkeko ‘queer’ munduaren jaietako argazkilari ibili da Koitz azken hogei urteotan. Genero estereotipoen inguruko egitasmo batean dabil orain, eta lehen emaitzak Euskal Etxean erakutsi ditu.\nLuis Foncillas Etxeberria ‘Koitz’\nLuis Foncillas Etxeberria Koitz Iruñean jaio zen, baina New Yorken aurkitu du bere txokoa. Etxe orratzen hiriko LGTB giroak erretratatzen bi hamarkada eman ditu.\nQueer argazkilaritzat definitu izan zaituzte. Eroso zaude definizioarekin?\nPrentsan ikusi nuen lehenengo aldian ezeroso sentitu nintzen, nahiz eta New Yorkeko aldizkari gay batean agertu. Orain ez dit axola, ez bada irain gisa erabiltzen. Etiketek ez naute molestatzen: gizona naiz, gay, kazetaria, argazkilaria, euskal herritarra. Hori guztia naiz, eta konplexurik ez izaten saiatzen naiz. Etiketak txarrak dira erasotzeko erabiltzen direnean, edo gauza batera murriztu nahi zaituztenean.\nNafarroatik New Yorkeko gay mundura. Kultur talka handia izan zen zuretzat?\nBai, ikaragarria, baina zentzu guztietan, ez bakarrik gay munduari dagokionez. Ni euskal gaysporako kide sentitzen naiz. Ez dago arrazoi bakarra Euskal Herritik ateratzeko: gay izatea eta eroso ez sentitzea horietako bat da, baina baita zio ekonomikoak ere. Estatubatuarren izaerarekin ohitzea izan da zailena. Hemen konturatu naiz euskal herritarrak oso zuzenak garela: hemen norbaitek galdetzen badizu bere betaurreko berriak gustuko dituzun, ez dute zure iritzia jakin nahi, baizik eta oso gustuko dituzula entzun. Horregatik dut gogoko neure argazkiak lehenbizi Euskal Etxean erakustea, badakidalako euskaldunek egia esango didatela.\nFire Islandeko LGTB komunitateko jai koloretsuak erretratatu dituzu urte luzez. AEBetan gay kontserbadoreak eliteetako kide bihurtu diren honetan, zer leku dago halako erakustaldietarako?\nGayen bizimodua modu normal batean erretratatzea oso garrantzitsua da niretzat. Ez dut nahi erretratatzen ditudanak inork zomorro gisa ikusterik nahi. Fire Islanden aurpegi alaiena erretratatu nahi izan dut: horregatik daude nire argazkiak kolorez eta bizitzaz beteak. Gay batzuk kontserbadoreak dira, eta sistemaren parte. Beste batzuek ez dute arazorik diren bezalakoak agertzeko, eta hori erakutsi nahi dut. Halako lekuetan gayok nahi bezala ager gaitezke, zigorrak eta epai moralak jasotzeari beldurrik izan gabe.\nDuela hogei urte pasatxo joan zinen Euskal Herritik. Aldaketarik sumatzen duzu hemen?\nMundu osoan ari dira gauzak aldatzen. Uste dut errazagoa dela gay izatea New Yorken edo Bilbon, Euskal Herriko edo Amerika sakoneko herri txiki batean baino. Baina asko aldatu da giroa azken hamarkadan. Gazteak, gaur, 30 urtekoak baino askoz toleranteagoak dira. Neure ilobetan ikusten dut: Koitz txikia, duela hiru urte 16 zituenean, askoz irekiagoa zen Alvaro iloba adin berean baino. Gero eta gay gehiago armairutik atera izana eta harro agertzea asko laguntzen ari da. Bestalde, familiak onartzen ari dira gure sexualtasuna. Hurbiletik ikusten dutenean, eta euren osaba, arreba edo lehengusua gay edo lesbianak direnean, gauzak asko aldatzen dira, eta kontu pertsonal bihurtzen da.\nNew Yorkeko Euskal Etxean Brock in a Dresserakusketa izan duzu ikusgai. Generoen kodeen errepresentazioa gainditu nahi izan duzu?\nEz diot inori azaldu nahi nola ulertu behar dituen argazkiak, baina egia da genero nortasuna aztertzea dela gure asmoa, eta, areago, genero estereotipoak zalantzan jartzea. Brock Forsblom da erretratu saileko modeloa, eta soineko bat darama, baina ez dago «emakume jantzita». Ez dut nahi ikusleek jakitea Brock gay den edo ez. Jarraitzen dugu egitasmo horrekin lanean, eta ez dakigu nora eramango gaituen, baina abentura zoragarria izaten ari da.\nGauza bat da New Yorkeko Euskal Etxean zure argazkiak erakustea edo leku txiki kontserbadoreagoetan, ezta?\nNik ez nuke arazorik neure argazkiak edonon erakusteko, Fire Islandeko jaietakoak edo lantzen ari naizen beste gaietakoak: gizon biluziak eta zaurgarritasuna —liluratzen nauten gaiak biak—. Euskal Herrian erakustea gustatuko litzaidake. Doug mutil-lagunak berriz galdetu dit nola doazen Euskal Herrian erakusteko gestioak. Gustuko dut argazkiak egitea, baina ez galerietara joatea lana erakustera edo neure buruari propaganda egitea.\nAitzol Azurtza New Yorkeko Euskal Etxeko presidentearen aurka Euskal Herrian 2013an egin zuten kanpainak ez dizu gogoa kentzen? Kargua utzi behar izan zuen.\nAitzolen kasuak erakutsi zuen hedabide batzuek ez dutela inongo arazorik pertsona baten ospea suntsitzeko eta zabor kazetaritza egiteko. Oso nabarmen eta penagarri geratu ziren. Euskal Etxean berriki Aniztasunaren Asteburua ospatu izanak erakusten du bazkideok, gay izan edo ez, ez garela beldurtu, eta jarraitu dugula lan egiten aniztasuna eta sexu askatasuna ospatzeko.\nhttps://ehgam.eus/igoera/2014/04/logo-275.png 0 0 Editorea https://ehgam.eus/igoera/2014/04/logo-275.png Editorea2015-10-21 09:20:112015-10-21 09:20:45«Euskal gaysporako kide sentitzen naiz»\n20 urria, 2015 /in BERRIA, Berria, Emakumeak, Erasoak, Euskal Herria, Genero-indarkeria, Harremanetako bortizkeria, Politika /by Editorea\nhttps://ehgam.eus/igoera/2014/04/logo-275.png 0 0 Editorea https://ehgam.eus/igoera/2014/04/logo-275.png Editorea2015-10-20 13:35:452015-10-20 13:35:45Sexu erasoengatik jarritako salaketetan ez du ugaritze «larririk» ikusi Jaurlaritzak\nhttps://ehgam.eus/igoera/2014/04/logo-275.png 0 0 Editorea https://ehgam.eus/igoera/2014/04/logo-275.png Editorea2015-10-20 13:33:132015-10-20 13:33:13Gazteluetako sexu erasoen auzia berriz irekitzeko eskatu dio sendiak Elizari


San Inazio parkeko jolaslekua handituko dute - Hiruka.eus\nJendartea Getxo 2018-01-10 11:53\nAlgortako San Inazio parkeko umeen jolaslekua berritzeko lanak hasi dituzte, eta 2 edo 3 astez luzatzea aurreikusi dute arduradunek. Horrez gainera, lizitazio bidean da parkeko oinezkoentzako ibilbideak eta argiteria publikoa egokitzeko eta hobetzeko lanak.\nJolasleku berria irudikatzen duen infografia. © GETXOKO UDALA | Ikusi handiago | Argazki originala\nProiektuaren arabera, jolas-eremua egungo 121 metro koadrotik 250 metro koadro ingurukoa izatera pasako da; eta elementu berriak jarriko dira bertan: zabu irisgarria, txikientzako saski bategaz; habia-jesarlekua duen zabu bat; jolas-multzo txiki bat 8 urte artekoentzat; askotariko jolasen beste multzo bat 14 urte bitartekoentzat; malguki bikoitza; eskalatzeko elementu bat; eta etxetxo bat txikienentzat.\nInformazio-kartel bat jarriko da jolaslekuan, elementu bakoitza erabiltzeko adin aproposak adierazteko. Gainera, segurtasun-zoru jarraitu berria ipiniko da, jarritako elementu bakoitzaren altueragaz bat datorrena.\nLanok 57.000 euro inguruko zenbatekoan esleitu dira.


Portugaleteko Udala - Zunzunegui, Juan Antonio\nPortugaleten jaio zen, Kale Berrian, kaiko kantoiaren ondoan. Arreba biak, Juan Antonio baino zaharragoak, kaian kaio ziren, San Tomas elizaren ondoko etxean. Negu partean, berriz, udatiarrek alde eginda, kai alde hori bakarti samar gelditzen zenez gero, gurasoak Kale Berrira aldatu ohi ziren. Bertan bizi zen osaba bat, Migel Loredo, eta bertan jaio zen Juan Antonio 1900eko abenduaren 21ean. Idazlea izan nahiaz jaio zen Juan Antonio, aitaren zoritxarrerako, aita, itsasadarraren seme duina zelarik, negozio zale amorratua zen-eta. Juan Antonio beste semerik ez zuen izan, ordea, alaba biak albo batera utzita.\nOso apal eta umil hasi zen Juan Antonio literaturan. Aurreneko urratsak, inozo-inozoak haren esanetan, 1918an egin zituen, gaztetxoa zelarik. Apurka-apurka, ordea, urratsok sendoagotuz joan ziren eta Juan Antonio bere hizkera, gero eta xumeagoa, bereganatuz joan zen. Urte batzuk igarota, pertsonaia batzuk sartu zitzaizkion barnera. Ikasi zuen, bada, karena kentzen eta zilborreko hestea mozten, gizakiak bezala mintza eta bizi zitezen, eta ez nobelagilearen txotxongiloak bezala.\nZunzunegik Urduñako jesuitekin ikasi zuen batxilergoa eta gero Deustua, Valladolid eta Salamancako unibertsitateetan ere ikasi zuen. Salamancara Areiltza doktoreak aginduta joan zen. Eskuan, bada, Areiltza doktorearen gutuna zeramala, Unamuno ezagutu zuen eta adiskide minak egin ziren. Zunzunegiren esanetan, Unamuno eragin handiena egin zion idazlea izan zen. Familia Madrila aldatu zenez gero, Madrilen bukatu zituen Zuzenbide ikasketak eta, 1948tik aurrera, Portugaleten ematen zituen udaldietan ez ezik, Madrilen bizi izan zen betiko. 1957an, Mexiko gainean hegazkinean zebilela, oso egoera larrian hegazkineko motoreetako bat gelditu zelako eta bestea su hartzeko zorian zegoelako, egunkari batean irakurri zuen Espainiako Hizkuntzaren Akademiako kide hautatu zutela. “Zunzunegi betierekoa” zioen titularrak eta Zunzunegik umore garratz beltzaz esan zuen epe laburreko betierekotasuna edukiko zuela, antza.\nEspainiara itzulita, bada, 1960an, Pio Barojak utzitako jesarlekua hartu zuen akademian. Zunzunegi XX. mendeko nobelagile espainiar nagusietako bat da. Portugalete eta Bilboko gizartea, XX. mendeko lehen herenekoa, deskribatu zuen ederki. Garaiko burgesen kronikagile literarioa izan zela esan dezakegu. Kapitala, finantzak eta merkataritza ederto ezagutzen zituenez gero, fideltasun handiz islatu zituen garaiko gizon-emakumeen berezitasunak, bikaintasuna eta miseria gorria. Bere liburuez ari zelarik, “ontzidia” osatzen zutela ohi zioen eta, tamainaren arabera, “tona askokoak” ziren batzuk eta beste batzuk, ordea, “tona gutxikoak”. Tona askokoak dira, esaterako, Chiripi, El Chipichandle, ¡Ay, estos hijos!, El barco de la muerte, La quiebra, La úlcera, El supremo bien, La vida como es, Esta oscura desbandada, El premio, Una rica hembra... Eta tona gutxikoak, berriz, Cuentos y patrañas de mi ría, Vida y paisaje de Bilbao, El hombre que iba para estatua, Dos hombres y dos mujeres en medio, El trabajo y la vida o la muerte, El adiós a una mina de hierro y otros relatos y esbozos de mi país.\nZunzunegiren nobelak eta ipuinak Europako hizkuntza nagusietara itzuli dira, bai eta errusiera, japoniera eta euskarara ere. 1982an hil zen eta, berak nahi zuen bezala, familiaren panteoian eman zioten lurra: Me gustaría, el día de marcharme a la otra orilla, que me entierren en el camposanto de mi pueblo, oyendo el rumor del Abra, porque no sé por qué se me ha metido a mi en la cabeza que los muertos oyen. Urte batzuk geroago, herriak oroigarri xumea eskaini zion, Zubi Esekiaren ondoan Jesus Torre eskultorearen busto bat jarrita.


Samara Velterekin Zarautz ezagutuko dugu Hitzetik Hortzeran — Bertsozale Elkartea\nLotura handia du Zarautzek bertsolaritzarekin. Ibilbide oparoko bertso-eskola sendoa izateaz gain, bertsolari handiak emandako herria da, tartean Bertsolari Txapelketa Nagusiko bi txapeldun: Inazio Eizmendi "Basarri" eta Andoni Egaña. Aste honetan Zarautzen barrena ibiliko da Hitzetik Hortzera luxuzko gonbidatu batekin: Samara Velte kazetariarekin.\nKazetaritza: bidaiatzeko modu bat\nGazte-gaztetatik Berria egunkarian ari da lanean Samara Velte, eta eskarmentu handia pilatu du urteotan, gertakari historikoen berri eman baitu. Kataluniako prozesua, Eskoziako erreferenduma, Kurdistango gerra, Kolonbiako bake prozesua... Bera izan da munduko hainbat gertakari euskarazko egunkarira ekartzeko arduraduna. Zutabegile gisa ere aritua da Samara Velte eta gaur egun Gizartearen atalean ari da gertuago gaiak lantzen. Kazetaritzaz jardungo gara berarekin.\nBertsolaritzak eta kazetaritzak badute-eta antzekotasunik. Kazetari lanetan aritutako bertsolariak asko dira eta gaur egun bertsolari andana aritzen da zutabegintzan. Samara Veltek ere gertutik ezagutzen du bertsolaritza; bertso-eskolan aritzeko aukerarik izan ez arren, plazan gertatzen denaren berri izan badu-eta. Bertsolaritzaz duen ikuspegiaz ere jardungo gara berarekin.\nMokadu goxoa Txiki-Politen\nEta Zarautzen bertan hasiko dugu aste honetako bertso-ibilia. Urtero bezala, bertso-afari ederra egin zuten Txiki-Polit jatetxean. Afalostean Igor Elortza, Nahikari Gabilondo, Sustrai Colina eta Agin Laburu aritu ziren bertsotan, Amaia Agirre gai-jartzaile zutela. Kazetaritzaren egoeraz kantuan entzungo ditugu Igor Elortza eta Sustrai Colina, serio, baina izango da umorerako tarterik ere. Hala, bertsolari laukoteko bakoitza zein pintxo den jakiteko aukera izango dugu, eta Igor Elortza eta Agin Laburu bilobak Nahikari Gabilondo amonari paga eskean ere jarriko ditu Amaia Agirrek.\nZarauztik Legutiorako bidea ere egingo dugu igandean, han aritu baitziren Igor Elortza, Sustrai Colina, Nerea Ibarzabal eta Oihana Bartra. Eta hemen ere umorea izango da nagusi: alaba kanpoan bidaian duten gurasoen larrutik ariko dira Igor Elortza eta Nerea Ibarzabal, eta herriko igerilekuari eman beharreko erabileraz iritzi xelebreak emango ditu laukoteak.\nEta, bukatzeko, Tolosan Atariaren alde egindako jaialdiko bertsoaldi bat ere berreskuratuko dugu, gaurkotasunari lotua baitago. Amaia Agirrek galdera sakona egin zien Aitor Mendiluzeri eta Amets Arzallusi: ez ote garen beti Madrili eskean ari. Zuzen eta sakon erantzun zuten bi bertsolariek.\nHau guztia eta askoz gehiago igande honetan izango duzue ikusgai, bazkalostean, 15:00etan. Eta, noski, igandean ikusterik ez duzuenok interneten aurkituko duzue programa, nahieran, honako helbide honetan: www.eitb.tv/eu.\nSamara Velte, Berriako kazetaria izango du gonbidatu igandeko programak.


Hemezortzi urte egitera doa Bonberenea datorren abenduan, baina jaio zeneko aldarriak zutik dirau oraindik: etxearen etorkizuna ziurtatu nahi du. Aukera ederra duzu ostiraleko Piromanoen Deialdia orain arte egin denaren eta datozen urteetako asmoen berri izateko. Finean, piromanoon sua gertutik sentitzeko.\nBonbernea Txaranga “Bihar ez da Gaur” BIRA\nBonberenea, Bonberenea Ekintzak, Bonberenea Txaranga 31 MAY 2015\nBonberenea Txaranga “Bihar ez da Gaur” BIRA!!\nEkainak 4, Osteguna, Arrasateko Gaztetxea 22:00etan. Sarrera : 5€\nPIROMANOEN DEIALDIA Ekainak 12\n2015eko maiatzaren 19an elkartu gara argazki hau ateratzeko,\nMursego Bonbereneako estudioan\nAsier Altunaren “Amama” pelikularen soinu banda grabatzen ari da Mursego Biolontxelista Bonbereneako estudioan, Javi Pez musikariaren laguntzaz eta Karlos Osinaga-ren gidaritzapean.\nSame Old – Cabeza Voladora diska aurkezpena\nBonberenea, Bonberenea Ekintzak 29 APR 2015\nSame Old talde Gasteiztarra bere lan berria “Cabeza Voladora” aurkeztu dute “Zuloa Irudia” liburu dendan.\nGlaukoma taldearen zuzenekoak\nDenboralditxo bat igaro da Glaukomatarrek azkenengo kontzertua eskeini zutenetik. Zuzenean ikusteko gogoak izan ezkero ez galdu udaberri honetan eskeiniko dituzten zuzeneko emanaldiak.\nKalejira Pirritx, Porrotx eta Marimotots-ekin\nBonberenea, Bonberenea Txaranga 08 MAR 2015\nTolosako Leidor zinema aretoan DVD grababaketa zela eta, Bonberenea Txarangak kalejira bat egin zuten Pirritx, Porrotx eta Marimotots-ekin batera. Bertan bi saio egin zituzten eta aparteko giroa jarri zuten Tolosako txikientzako.\nBonberenea Ekintzak (237)\nBonberenea Estudioa (43)\nBonberenea Txaranga (54)


Mexikoko erraustegia: alkateak 5.000 milioiko zorra lotuta utzi nahi du 2048 arte | Zero Zabor\nHasiera » Amerika » Mexikoko erraustegia: alkateak 5.000 milioiko zorra lotuta utzi nahi du 2048 arte\nAtalak: Amerika, Errausketa\nEzkerreko hautetsien protesta Mexikoko udal batzarrean azaroaren 10ean. (Argazkia: El Asertivo)\nJakin arren Mexiko hiriburuko udal hauteskundeak 2018ko uztailean burutuko direla, Miguel Angel Mancera eta bere gobernu taldeak lotuta utzi nahi dute Veolia multinazionalak errauste planta handi bat eraiki eta ondoko 30 urteetan hondakinen kudeaketa osoa egitea. Oposizioko alderdiek eta zenbait gizarte mugimenduk salatu dute operazioarekin Mexiko hiru hamarkadatarako zorpetuta utziko dutela, 109.000 milioiko (ia 5.000 milioi euro) zuloarekin.\nUdaberrian izendatu zuen udalak Veolia proiektua aurrera ateratzeko, Mexikon daukan Proactiva Medio Ambiente, SA filialaren bidez. Oposizioko zenbait hautetsik salatu du Mexikok orain arte ezagutu duen ustelkeriarik handiena gertatuko dela azkenean operazioa burutzen badute: “Udal gobernuaren lehendakariak batzarrari eskatu dio onar dezagula 109.000 milioi peso konprometitzea 2048 arteko hondakinen erreketan. Mexikoko metroaren 12. linea 27.000 milioi peso kostatu zen, hura halako lauko zorra litzateke erraustegiarena. Negozio borobila”.\nKontratua osotara 33 urterako da, hiru erraustegia eraikitzeko, 30 haren kudeaketarako. Bitarte horretako urte guztietan Metroa (udalaren konpainia publikoa) konprometitzen da erraustegiak ekoiztutako energia erostera orain finkatutako prezio jakin batean. Erraustegiak egunean 4.500 tona erreko ditu. Bestalde, horrelako proiektuetan sarri ikusi den moduan, Mexikon hasieran lehiaketara ateratakoak ez du aipatzen zer egingo den hortik sortuko diren errauts eta eskoriekin; hurrengo faseetan (eta gastu berriak erantsita) etorriko da hori ere.\nContralinea hedabidearen elkarrizketa honetan Morena partidu ezkertiarreko César Craviotok azaltzen du Gipuzkoako erraustegiaren antza puska bat baduen Mexikoko operazioa:


Nestor: gora bizi osoko tabernak! | Gastrofesta\nAbu 27, 2014 | Oraitz García Recondo | No comment | Donostia, Jatetxeak\nBerriro ere barneratu gara Donostiako Alde Zaharrean, bertakoekin eta bisitariekin nahastuta, kultura eta hizkuntza anitzen nahasketaz gozatzen, gaur hona ekartzeko txoko gastronomikoaren bila. Txoko hori Pescaderia kalean topatu dugu. Auzoko taberna tipiko horietariko bat, bere historia propiodun taberna bat, eta fama handiduna, Bar Nestor.\nAtetik begiratu eta burura datorkizun lehen ideia: “Donostian ohikoa den taberna bat, txikitero kuadrila, bizi osoan zehar bildutako bezeroak, barra txiki bat eta ez askoz gehiago”. Baina belarria findu eta hizkuntza desberdinak entzuten hasten zara, turistak daudenaren seinale. Eta jateko deiadarra egiten dizuten txuletak bata bestearen atzetik ateratzen ikusten dituzunean konturatzen zara toki berezi batean zaudela, ez auzoetako taberna ohiko batean, ez, gure hiriburuko txoko gastronomiko berezi eta onenetariko batean zaude.\nNestor Morais Garcia eta Pilar Senra Lizarazu dira Bar Nestorren arrakastaren erantzuleak. 34 urte daramatza tabernak bere sukaldaritzaren bitartez gozarazten. Nestorrek bizi osoa darama ostalaritzan lanean, 16 urte zituenetik dabil zerbitzari lanetan. 1971an hasi zen Casa Alcalden lanean, garai hartan non ohikoa izaten zen urdaiazpiko iberikoko 8000 otartekotik gora saltzea. Ondoren, Beti Jai eta Bernardon lanean aritu zen, Nestorreko ateak zabaldu zituen arte, bere emaztearekin batera, ostalaritzaren sekretuak bikain ezagutzen dituen beste ostalari handi bat.\nBai tabernak dituen mahaietako batean eserita, edo barran zutik, produktu bikainak dastatzeko aukera izango duzu, eskaintza bera da bezero guztientzako, baina a ze eskaintza!!!! Hasteko Guijueloko iberiko sorta ederra. Jarraitzeko hitzik gabe uzten zaituen tomate entsalada, aukeratutako tomateekin prestatua, denboraldian Getaria eta Uliatik ekarria, eta bestela negutegietan bildutakoa, bikaina ere. Gozatzen jarraitzeko Ibarrako pipar edo Gernikako piper frijituak, a ze kutixia!\nEta iritsi da denok zain zeundeten momentua, Asensio txuletaren ordua. Otorduarekin hasi aurretik bi txuleta erakusten dizkizute zuk gehien gustatzen zaizuna aukeratu dezazun. Ikusi bezain pronto hasten zara horiekin ametseetan, baina bere puntuan atera eta lehen mokadua ahoan sartzen duzunean inguratzen zaituen guztiaz ahaztu eta soilik gozatu egiten duzu, bere zapore eeta ehundurarekin, txuletarekin. Gozamen hutsa, bikain prestatua.\nGure buruari eman diogun merezitako sukaldaritza omenaldi hori amaitzeko gure herriko edo Zamorako gazta eta Tolosako teila eta zigarrotxoak ditugu.\nBaina bada beste momentu handi bat Nestorren, egunean bitan ematen dena, eta hori, patata tortilaren zerbitzua izaten da. Egun osoan bi tortila prestatzen dituzte. Lehenengoa eguerdiko 13tan ateratzen dute eta bigarrena 20tan. Komenigarria izaten da aldez aurretik joan eta zerrendan izena ematea, sukaldetik ateratzen denerako salduak izaten baitituzte tortila bakoitzetik lortzen dituzten 16 pintxoak. Bizi osoko errezeta errespetatuz prestaturiko patata tortila bat dugu, arrautza, patata eta tipularekin, amonaren errezeta jarraitzen duena, baina nola prestatzen duten Nestorren.\nBere menuaz edo patata tortilaz gozatzeko bada ere zuen agendetan idatzi ezazue: “Bar Nestor bisitatu”. On egin!\nIzena: Bar Nestor\nHelbidea: Pescaderia 11 (Donostia)\nSalneurria: Karta 25-35


Historia – La Única Rugby Taldea\n1984. urtean, errugbi partidu bat ikusi ondoren, Iñigo Doria talde berri bat sortzea pentsatu zuen; Emilianoren laguntzaz baliaturik lehenbait-lehen hasi ziren lanean bi aste bait zituzten soilik liga hasi aurretik.\nEmiliano, naiz eta errubiaren inguruko jakinmena exkasa izan, Erice, Iosu, Antonio, Goiko, El Oso, Agurruza, Kapa, Santi, Oskar, Iñigo, Cejuela, Txumari, Txomin, Rekalde…bezalako jokalariekin aurrera egin zuen.\nLehen urteko helburua argi zuten: ikasi, miñik ez hartu eta ahal izatekotan, gutxigatik galdu…noski, lehen urte honetan ez zuten helburu bat ere ez lortu; bigarren urtean pittin bat hobetu zituzten emaitzak (borondatez ikusita…) eta hirugarren urterako aldiz, helburuak gutxinaka lortzen joan ziren.\nEta gutxinaka gutxinaka, pausoz pauso, hobetzen joan ziren; 1999/2000. denboraldian, lendabiziko aldiz beren historioan, Nazional Kategoria mailara igotzeko aukera izan zuten. Ez zuten lortu igoera aldi horretan, baina 2002/03. denboraldian aldiz bai. Ordutik hona, etxeko jokalariekin jokatuz soilik, gora eta behera egon dira Nazional eta Eskualdeko kategorietan.\nAdierazgarria eta goraipagarria da La Unika Rugby Taldeko nesken lana. 2012/13. urtean jokoan hasi ziren eta ordutik hona Ohorezko Dibisiora igotzeko aukerak izan dituzte; nahiz eta ez lortu izana, oso gertu ibili dira aldi batzutan. Gainera, badira bost jokalari Espainiako Selekzioarekin jokatzeko aukera izan dutenak ere.\nLehen pausuak emandako jendeari esker eta urtero lan egiteari batu direnei esker La Unika Rugby Taldeak jokalariak ditu kategoria guztietan eta etorkizuneko jokalarien eskola gero eta handiagoa du.


Auzoko usadio zaharrak - Ahotsak.eus\nAuzoko usadio zaharrak\nAuzoko usadio zaharrak
Auzoko plazako zuhaitzak eta beraiek ematen zuten fruitua, zuhaitz horiek landatu zituenarenak ziren. Hala dio Olabarrietako usadio zaharrak auzoko terrenoetan dauden zuhaitzez.
\nHizlaria(k): Zubia Umerez, Inaxio\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ONA-072-008 kodeko bideoa nahi duzula aipatzea: ahotsak@ahotsak.eus\nAuzoko plazako zuhaitzak eta beraiek ematen zuten fruitua, zuhaitz horiek landatu zituenarenak ziren. Hala dio Olabarrietako usadio zaharrak auzoko terrenoetan dauden zuhaitzez.\nData: 2009(e)ko urtarrilaren 16a\nGaia(k): Herria, azpiegitura » Herri-antolaketa » Auzoak , Natura » Flora\n- Eta gero bestekaldian egozen intxaurrak, auzoko zerak ifiñittakuak, eta klaro, zerk dako balixo gehixago?\n- Hareik gaiñera intxaurrak bentajan eta auzoko...\n- Pasaitten dana, norena zanik [...] jabetza, porke intxaurrak, intxaur baikotzak, hor plazan dauzen intxaur baikotzak bere jabia eukan, porke hori asko itten zan lehenau, terreno komunetan sartzen zan arbolia eta han urteten eben frutua zeuretako zan; hori beste iñun ez dozue ikusi, e?\n- Entzun be ez.\n- Oseake auzoko terrenotan...\n- Bueno, hemen plazan, hor plazia Olabarrietan, ba plazia hor leku horretan euzen, Errementeriko zerak, Bakaiko hurrak, edo intxaurrak, Errementerikuak, Ozperokuak; honeik Taberna zaharrekuak hor eukein keizak; Muñokuak, gaur Muñokuak ondiok badauz; Urraukua (Urraburukua), Urraukua egongo zan, Urraukua bertan onduan dau, eta han keizen bat seguru; hori haritz haundixori Ximonena zala esaten zan, hor dauen baserrixa. Eta danak eukein arbola horreik jabia, baiña terrenua, garbi egozen, terreno komuna.\n- Bai. Auzuena. Gero pasaitten da denporiakin horreik ba hemen zati bat kendu, beste zati bat kendu, faten da pittin bat txikiketan. Gero bidiak be naseiketan jarten dira eta dana azkenian txikittu itten da.\n- Eta orduan, norberak sartutako arboliak emuten euen frutia, norberantzako zan?\n- Klaro, bai. Eta betik izanda.\nPinu gutxi eta sagar asko\nAndabideak, bide garrantzitsuenak\nGari-jotzea "txanketian"; garia garbitzea\nSuaroa; etxe-erre batzea\nSanta Engraziko baserriak\nAuzolana; laietan nola egiten zen\nSanta Kurutzeko parkea\nGarai bateko Uribarri auzoko bizimodua\nUrki ingurua; erromeria San Lorentzo egunean


Euskalduna, publikoa eta berdinzalea –\nMiren Gorrotxategi, Isabel Gonzalez eta Iñigo Martinez Zaton, Elkarrekin Podemos-IUren legebiltzarkideak, BERRIA egunkarian.\nAzkenaldi honetan, euskal gizarteak bere hezkuntza sistemaren oinarriak ontzen dihardu. Une historiko honen atarian, Elkarrekin Podemos-IUn erantzukizun osoz jardun nahi dugu egiteko horretan. Izan ere, espero den hezkuntza hitzarmenak geroko legearen zutabe sendoa izan behar du, nagusi den eskola segregazioari aurre egiteko; ikastetxe publikoak era progresiboan hezkuntza sistemaren ardatz bihurtzeko; euskalduntze eraginkorraren aldeko sareak ehuntzeko; hezkuntza komunitatearen partaidetza demokratizatzeko; eta, oroz gainetik, euskal gizartearen aniztasunari erantzun egokia emateko.\nArg: Eusko Legebiltzarra\nHartara dator, hain zuzen, plazaratu dugun dokumentu irekia, euskal eskola publiko integral eta berdinzale baterako 80 neurri jasotzen dituena, zeinaren bitartez zehaztasun handiagoko eztabaida bati bide eman nahi baitiogu. Bertan bildu ditugu hezkuntza hitzarmenak ezinbestean jaso beharreko zenbait ardatz.\nEskola segregazioaren aurkako eta hezkuntza ekitatearen aldeko ituna.Hezkuntza ponentziatik atera diren ondorioak argiak dira: eskola segregazioa da euskal hezkuntza sistemak duen arazo nagusia. Maila sozioekonomiko urria eta atzerriko jatorria duten ikasleak eta hezkuntza premia bereziak dituztenak ikastetxe publikoetan metatzen dira eta, ondorioz, aukera berdintasunean hezteko dagokien eskubidea nabarmen murrizten da.\nGure ustez, beharrezkoa da ikasleen heterogeneotasuna ontzat ematea; hau da, ikasleei nahasteko, elkar ezagutzeko eta elkarri eragiteko aukera eman behar diegu. Egoera berri horri bide eman nahian, matrikula egiteko eskualde zein udal mailako bulegoak soilik sortzea proposatzen dugu, batik bat, plazen esleipena era orekatuan egin dadin eta hautaketa prozesu informalak saihets daitezen. Era berean, ustez borondatezkoak omen diren kuotak amaitu beharra dago, funts publikoekin mantendutako ikastetxe guztietan irakaskuntzaren doakotasuna bermatzeko asmotan. Oso lagungarria izango da segregazioaren euskal behatoki bat sortzea, ikastetxeen osaera sozialari buruzko urteko txostena prestatuko duena, eskola segregazioaren ezagutzan sakontzeko. Azken batean, jaiotza tasaren jaitsiera eta, beraz, matrikulazioen beherakada, eskolaren eskariaren eta eskaintzaren arteko oreka berreskuratzeko erabili behar dira; izan ere, gaineskaintza egoera baten aurrean, beti egongo da bereizketarako joera handiagoa. Beraz, uste dugu beharrezkoa dela ikasgelarik ez ituntzea sare publikoak eremu jakin bateko eskaria bere gain har dezakeenean.\nEuskal eskola publikoa, sistemaren ardatz. Azken ideia horri jarraikiz, postura irmoa egiten dugu sare publiko integrala era progresiboan garatzearen alde, horrela baino ez baitiogu amaiera emango orain daukagun ohiz kanpoko bikoiztasunari, egungo egunean sare publikoak eta sare itunpeko/pribatuak %50ean banatzen baitute ikastetxeen titulartasuna. Ikastetxe publikoek euskal hezkuntza sistemaren ardatz izan behar dute, eta, horrenbestez, Elkarrekin Podemos-IUn ikastetxe horiek hamar urteko epean sare hegemoniko bihur daitezen proposatzen dugu.\nEuskara eta hizkuntza eredua. Era berean, lantzen ari garen hezkuntza eredu berri honek ezin du atzean utzi euskal gizartea euskalduntzeko erronka, euskara, euskal herritarrak bereizi beharrean, elkarrengana bildu egiten dituen tresna gisa ulertzen dugun heinean. Izaera bateratzaile horren isla da migratzaileen seme-alaba gehienek D ereduan ikastea.\nEgia da, hala ere, hizkuntza ereduen oraingo sistema eskolan segregazioa sortzen duen faktorea ere badela. Horri erantsi behar zaio euskara ardatz gisara ez duten hizkuntza ereduak ez direla eraginkorrak izan euskalduntzea behar bezala gauzatu eta emaitza akademiko onak lortzeko. Horrexegatik, Elkarrekin Podemos-IUn sistema zatikatu hori gainditu eta euskara ardatz izango duen hizkuntza eredu eleaniztun bakarraren alde egiten dugu, ikasleek komunikaziorako gaitasun baliokideak lor ditzaten bi hizkuntza ofizialetan, euskaraz zein gaztelaniaz (B2 maila), eta, gainera, hirugarren hizkuntza ikas dezaten (B1 maila) derrigorrezko hezkuntza bukatzerako, ahaztu gabe horretarako hezkuntzaren eremuaz gaindi ere aurrerapen soziolingustikoak egitea ezinbestekoa dela.\nEskolaren ebaluazio diagnostikoaren emaitzak aintzat harturik, ikastetxe bakoitzak bere hizkuntza proiektua sortu eta gauzatu beharko du, euskararen ezagueran eta erabileran daudekeen gabeziak osatze aldera, hizkuntzari dagokionez aski egoera ezberdinak aurkitzen baititugu ikastetxe batetik bestera, eta ezberdintasunak berdintzera jo behar dugu, noski.\nHonenbestez, argi utzi nahi dugu euskal hezkuntza sistema berria arestion azaldu ditugun zutabeetan sostengatu behar dela, eta zutabe horiek zabalago eta sakonago aditzera ematen ditugula prestatu dugun dokumentuan. Hain zuzen ere, dokumentuaren izenburuak ederki laburbiltzen du Elkarrekin Podemos-IUk euskal hezkuntzaz duen definizioa: 80 proposamen euskal eskola publiko integral eta berdinzale baterako.\nEuskalduna, publikoa eta berdinzalea Euskalduna, publikoa eta berdinzalea Euskalduna, publikoa eta berdinzalea Euskalduna, publikoa eta berdinzalea\nahal dugu, eskola segregazioa, Euskalduna, ezker batua, hezkuntza ituna, hezkuntza proposamena, hezkuntza publikoa, iu, podemos, publikoa eta berdinzalea, segregazioa\nZer duzu buruan “Euskalduna, publikoa eta berdinzalea”-ri buruz\nLontxo 2022-02-04 23:25\nIkastetxe bakoitzak bere hizkuntza proiektu sortu eta gauzatzea: etorkinek erdarak pisu handiagoa duten ikastetxetan aukeratzen jarraituko dute, integrazio arazoak eta segregazioa konpondu gabe, eta euskararen gainbeheran sakontzen.\nArtistak zarete Podemos.


«Aire blokeoa kentzeko garaia iritsi da» | Mundua | Berria\nProtestak herrialde arabiarretan. Libia. Anuar Faituri. Libiako Komunikazio eta Garraio ministroa 'de facto'\n«Aire blokeoa kentzeko garaia iritsi da»\nTrantsizio Kontseilu Nazionaleko gobernua Tripolin noiz eratuko zain, bulego estreinatu berrian hartu du BERRIA Anuar Faiturik.\n2011ko irailak 8 - Tripoli\n«Atzerrian urte askoan ikasi eta lan egin ondoren, Libiara iritsi berria». Halakoxea da Libiako exekutibo berrien erdien profila. Beste erdiak Muammar Gaddafiren erregimeneko agintari ohiak dira. Anuar Faituri de facto-ko Komunikazio eta Garraio ministroak Libiatik kanpo eman ditu azken hogei urteak. Denbora tarte horretan, Telekomunikazio Ingeniaritza ikasi zuen Kanadan eta, besteak beste, Motorola telefonia konpainiarako lan egin du Arabiar Emirerri Batuetan.\nPozik dagoela dio, eta ez da harritzekoa. Gaddafiren kontrako altxamenduarekin bere jaioterrira bueltatu ez ezik, Trantsizio Kontseilu Nazionalak ministro izendatu du. BERRIA hartu du estreinatu berri duen bere Tripoliko bulegoan.\nNoiz finkatuko da Trantsizio Kontseilu Nazionala bertan, Tripolin?\nEz daukagu egun zehatzik, baina, ziurrenik, datorren astean etorriko da Mustafa Abdul Jalil [Trantsizio Kontseilu Nazionaleko burua]. Nolanahi ere, dagoeneko ia exekutibo osoa daukagu Tripolin.\nGobernu osoa bildu bitartean, lanean ari zara zure sailari dagozkion beharrei erantzuten, ezta?\nBai. Dagoeneko hainbat hilabete eman ditugu lanean Libia ekialdeko Internet zerbitzua berreskuratzearren, eta Tripolikoari eutsi berri diogu. Ezin dezakegu ahaztu Facebookek izan duen garrantzia gure iraultzan. Eskualde askotan telefonia mugikorra berreskuratzeak mesede handia egin dio libiar askori. Aldi berean, lurreko sarea eta nazioarteko komunikazioak bueltan dira.\nLibiako telefono konpainiak Gaddafiren seme Mohamedenak ziren. Nazionalizatzeko asmorik ba al duzue orain?\nLibian bederatzi konpainiak kudeatzen zuten lurreko nahiz telefonia mugikorra, bai eta Interneteko zerbitzua ere. Oraingoz, ustelkeriagatik edota Gaddafiren alde agertzeagatik, langile taldea berregiteari ekin diogu. Hauek guztiak herriaren esku gelditu behar dira orain, eta jada hasi gara konpainia bakoitzaren gestioa antolatzen. Aurki lehiaketara aterako ditugu, eta asmoa da hauek guztiak estatuaren nahiz sektore pribatuaren esku gelditzea.\nLibia ekialdean doakoa izan da telefonoa azken hilabetean. Hala izango al da herrialde osoan?\nBengazi eta ekialdeko gainontzeko hirietan nazioarteko komunikazioak kobratzen hasi berri gara. Ildo berean, egun gutxiren buruan tokikoak ere ordaindu beharko dira ekialdeko eskualdeetan. Tripolin deiak ez dira doakoak, baina nahiko prezio arrazoizkoa dute oraingoz. Tarifak modu mailakatuan igoko ditugu.\nTelefoniaz gain, aire, itsas eta lurreko garraioak ere zure sailaren esku daude, ezta?\nItsas portuak direla eta, Tripolin bertan jada hainbat itsasontzi ikus ditzakezue. Zauijakoa [Libia mendebaldean] atzerriko erregaiak ekartzeko erabiltzen ari gara, eta Libiako ekialdetik bestelako hornigaiak iristen zaizkigu. Normaltasuna lehenbailehen berreskuratzea da gure helburua.\nBestalde, aire garraioen arloan erronka anitzi egin beharko diogu aurre. Batetik, oraindik indarrean dagoen aire blokeoari. Zibilak babesteko, iragan martxoan kendu bazen ere, hainbat arazo sortzen ari da egun gurean, oztopo itzela bilakatu da jendeak herrialdearen barruan nahiz kanporantz bidaiatzeko garaian.\nBengazi eta Misratako aireportuak dagoeneko lanean ari dira eta duela lau egun Tripoliko Matigako aireportuan lurreratu ginen. Egoera ia normaldu da, beraz, aire blokeoa kentzeko garaia iritsi dela deritzot. Libiarron bizitza izugarri hobetuko luke horrek, edozein hegalditarako NATOren baimena behar baitugu. Nazio Batuei Libyan Airways estatu konpainia onartzeko eskatu diogu berriz, formalki. Tamalez, aire blokeoa ez dute kenduko gerra amaitu arte.\nNoiz emango duzue amaitutzat Libiako gerra?\nErregimena betiko desagertzen denean. Horretarako, Gaddafi atxilotu behar dugu.\nGaddafi harrapatzeko telefono komunikazioak jarraitzeko gaitasun teknikorik ba al duzue?\nNi neu espiatzearen kontra nago, baina egia da ere ia herrialde guztietan egiten dela, segurtasunagatik. Edonola ere, komunikazioak jarraitzea baimentzen duen legedia indargabetzearen alde nago. Egipton egin da dagoeneko eta Libian hala gertatzea espero dut.\nAtzerriko enpresarik ba al dago Libiako berreraiketan partaide?\nJakina. Alcatel, Ericsson eta hainbat txinatar konpainiak, besteak beste, laguntza eskaini digute telefonia sarea normaltzeko. Hegazkingintzan, Airbus eta Boeing konpainiekin kontratuak sinatu ditugu jada. Gaddafiren bonbek, tamalez, hiru hegazkin erabat hondatu zituzten, eta zaharregi daude beste batzuk.\nErrepide sarea berreskuratzeko, lehenagotik ere bertan lanean ari ziren hainbat enpresarekin dugu harremana. Fidagarriak baldin badira, hau da, ustelkeriarekin edota Gaddafirekin loturarik ez izatekotan, garai batean eurekin adostutakoa errespetatuko dugu.


Iñaki Lasagabaster: «Auzitegiak arazo bihurtu dira izurriaren aurkako politikan» | Gizartea | Berria\n'Alarma egoera, osasuna: nork agintzen du?' itaunari erantzuten ahalegindu da Lasagabaster, aski kritiko: epidemian, osasun irizpideak lehenetsita, lege erantzun hobea eman zitekeela uste du.\nCOVID-19a eta botere publikoak Euskadin: Espainiako auzitegien jurisprudentziari begirada jardunaldia antolatu zuen EHU Euskal Herriko Unibertsitateak lehengo astean, Bilbon. Zuzenbideko katedradun Iñaki Lasagabasterrek (Gasteiz, 1953) eman zuen lehen hitzaldia, goiburu aski erakargarri batekin: Alarma egoera, osasuna: nork agintzen du?. Hego Euskal Herrian, oro har, COVID-19aren osasun krisian iraunkorra izan da izurria kontrolatzeko neurrien gaineko agintea zein erakundek duen argitzeko zailtasuna, eta auzitegietatik heldu diren ebazpen hainbatek are gehiago katramilatu dute, gainera, egoera. Eusko Jaurlaritzak izan ditu, batez ere, buruko minak alde horretatik, EAE Euskal Autonomia Erkidegoko Auzitegi Nagusiak atzera bota baititu gobernu autonomikoak Araba, Bizkai eta Gipuzkoarako ebatzitako hainbat neurri. Lasagabasterren ustez, autonomien eskumenak ez dira aintzat hartu: «Ardura nagusiak autonomia erkidegoen esku egon behar zuen: osasuna eskumen autonomikoa da».\nAutonomietan oro har, eta EAEn bereziki, osasun krisia bideratzeko egon den gaitasun faltaz hausnarketa egin duzu. Zer egin zitekeen?\nNiretzat, arazo handiena auzitegietan egon da. Horren inguruan egin behar zen lege on bat onartu, eta horrekin arautu zer egin daitekeen: zer neurri har daitezkeen.\nErkidegoak lege propioak egiteaz ari zara. Eusko Legebiltzarrak, esaterako, onetsi du lege bat pandemien aurka...\nBai, baina aurtengo ekainean. Aragoin, adibidez, onartu zuten lege bat iazko urrian, edo azaroan. Lehenago egin behar zen berandu egin duguna.\nLegearekin ere, Madrilera neurri irmoagoen eske jo izan du Jaurlaritzak: alarma egoera behar zela esaten ikusi genuen Urkullu lehendakaria. Zergatik?\nHorren arrazoia EAE Euskal Autonomia Erkidegoko Auzitegi Nagusiak hartutako erabaki batzuetan dago: onartezinak diren neurri batzuk hartu ditu. Horien aldean, beste aukera batzuk egon zitezkeen, baina Eusko Jaurlaritzako lehendakariak erabaki zuen alarma egoera eskatzea. Planteamendu horrekin ez nago ados, pentsatzen baitut bidea zela auzitegien erabakien kontra helegiteak jartzea, edota lege bat onartzea propio izurriaren aurkako neurriak ebazteko. Eta Eusko Legebiltzarrak egin zuen legea, bai: baina berandu. Eta teknikoki aldatu egin beharko dugu laster, gure eskumenak babesteko.\nLege horrek, funtsean, egoerari behar bezala aurre egiteko baliabiderik ez duela ematen diote hainbat adituk. Balio al du edukierez eta ordutegiez aparteko neurriak hartzeko?\nNik uste dut posible dela beste murrizketa batzuk ere onartzea. Oraintxe, adibidez, Galizian osasun ziurtagiria erabiltzen hastea erabaki dute; nik ez dakit neurri ona den, baina horrelako neurriak hartzea posible da. Hor izango dugun arazo bat beharbada izango da zentralizazio prozesu bat gertatuko dela: esan dezakete neurri batzuk Madrilen hartu behar direla, berdinak izan behar dutela toki guztietan, eta gobernu zentralak eskuduntzak izan behar dituela horretarako. Alegia, litekeena da Espainiako Gobernuak lege bat egitea, eta erkidegoak behartzea horren bidez berak esaten duena betetzera. Niretzat hori kezkagarria da; nahi ez dugun toki batera eraman gaitzake.\nLege propioen garrantziaz ari zara. Eusko Legebiltzarrean onetsitakoa, eraginkorragoa izate aldera, nola findu daiteke?\nNire ustez, ez luke hain lotuta egon behar alarma egoera bati lotutako aukerekin; uste dut ez dela ona. Niretzat aproposagoa litzateke osasun gaietan bakarrik pentsatuta egitea. Gero ikusi beharko da zer bide egiten duen legeak. Orain arte lauzpabost dekretu onartu dira legea onetsi zenetik; oraindik ez daukat ikuspegi bat landuta horren inguruan. Baina, tira, hortxe ikusi da: dekretuetako baten aurka egin dute dagoeneko auzitegiek. Hain zuzen ere, hortxe dago futbol estadioetarako ezarritako edukiera mugaren harira emandako ebazpena; bertan behera utzi du dekretuak esaten duena, nahiz eta legea hor egon. Uste dut azkenean auzitegiak arazo bat bihurtu direla pandemiaren aurkako politika egiteko.\nBai, eta ulertzen zaila da. Jardunaldian aztertu zenuten EAE Euskal Autonomia Erkidegoko Auzitegi Nagusiak eta Nafarroakoak zer ebazpen klase hartu dituzten gai honetan, eta kontrajarriak izan dira. Halako arazoak saiheste aldera, nondik edan behar dute erkidegoek izurri bati erantzuteko?\nEstatuan, hortxe dago 3/1986 lege organikoa, osasun publikoari buruzkoa, eta horrek esaten du «behar diren neurriak» hartu behar direla. Horren harira, Espainiako Auzitegi Gorenak berak esan du orain arte hartutako neurri guztiak onartu dituela, eta, gainera, esan du posible dela horiek hartzea. Hori hala bada, hemen ere badugu horiek hartzeko era....\nHoriek horrela, irmoago jokatu behar zen zenbait ebazpenen inguruan? Helegiteak jarriz?\nBeharbada, bai. Valentzian eta Balear uharteetan, adibidez, helegiteak planteatu dituzte Auzitegi Gorenean, eta onartu egin dizkiete, eta kasu horietan Gorenak zuzendu egin ditu auzitegi nagusiek emandako ebazpenak: jurisprudentzia jarri du. Baina Eusko Jaurlaritzak ez du hori egin. Nik uste dut egin behar lukeela, baina ez du egin. Ez dakit zergatik, ez dut ondo ulertzen.\nAlarma egoera bide egokia izan ote den izurriari erantzuteko. Kritikak eragin ditu, eta kritikoa zara zu ere erabilera horrekin...\nPandemia osasun arazoa da; alarma egoera ez da beharrezkoa horren kontra aritzeko. Auzitegi Gorenak ere hori esan du: etxeratze agindua bera, esaterako, eta antzeko beste hainbat neurri, osasun arloko legeekin har daitezke. Alarma egoeraren arauak ordena publikoko arazoetan aplikatu behar dira. Adibidez, orain Kanaria uharteetan sumendia dela-eta jendea etxetik ateratzeko eta beste neurri batzuk hartzeko, ez dute alarma edo salbuespen egoerarik erabili; babes zibilaren arloko arauak erabili dituzte.


Neguko liburuaren lehiaketa abian da\nUdal liburutegiak aurtengoan ere “Neguko liburua” izenaz ezagutzen den lehiaketa antolatu eta iragarri du. Lehiaketa horren bidez irakurle eta erabiltzaileek negu honetan irakurri dituzten liburuetatik gustukoena proposatzeko aukera izango dute. Irakurle eta liburutegiko bazkideek otsailaren 29ra bitartean dute epea beren proposamenak aurkezteko.\nParte hartu nahi duten pertsonen liburutegiak plazaratu duen fitxa-eredua bete eta entregatzea besterik ez dute. Proposatu daitezkeen tituluak liburutegiak berak abenduan negurako proposamenez argitaratutako gidan gomendatzen zituenetatik edo bestelakoak izan daitezke. Azken aukera hori egiten dutenek, autorearen izena eta liburuari dagokion bibliografia-datuak adierazi beharko dituzte. Parte hartu nahi dutenek fitxak euskaraz nahiz gazteleraz betetzeko aukera dute.\nParte hartzaile guztien artean hainbat liburu eta zine-sarrera zozketatuko dira, lehiaketa ixten den egunean bertan, hots, ostailaren 29an (ostirala). Jarduera honen bidez irakurleen zaletasunak ezagutzeko bide da, irakurzaletasuna bere sustatzeaz gain.


Ellacuria auzia: Bost jesuita hiltzeagatik emandako epaia aztertuko du Gorenak\nInocente Montano, epaiketan. EiTBren bideo batetik ateratako irudia\nAuzitegi Nazionalak Inocente Montano El Salvadorko Defentsa ministrorde eta armadako koronela izandakoari jarritako 133 urteko zigorra berrikusiko du gaur Auzitegi Gorenak. Ignacio Ellacuriaren eta beste lau jesuiten hilketen arduradun gisa jo zuen epaimahaiak.\nGoreneko bost magistratu goizeko lehen orduan elkartuko dira Montanoren defentsak aurkeztutako kasazio helegitea aztertzeko. Bost hilketa horiek antolatu eta agintzeagatik zigortu zuen Auzitegi Nazionalak Inocente Montano.\nEpaiketan, Montanok berak ukatu egin zuen hilketen inguruko erabakia hartu eta horiei buruzko informazioa jaso izana, "ez militarren partetik, ezta Alfredo Castraniren partetik ere".\nEpaileek ziurtatu zutenez, ostera, El Salvadorren 1989ko azaroaren 6an gertatutako zortzi hilketak Indar Armatuetako buruak "antolatutako, aurretik erabakitako eta agindutako ekintzak" izan ziren.\nBost hilketatan "parte hartzeagatik" zigortu zuen Auzitegi Nazionalak Inocente Montano. Hain zuzen ere, bera izan da auzi horrengatik Estatuan zigortutako El Salvadorko goi agintari bakarra.\nAEBk 2017an espainiaratu zuenetik, espetxean dago Inocente Montano.\nBien bitartean, Auzitegi Nazionalaren epaiak egile intelektual gisa aitortzen dituen pertsonen aurkako auzi penala itxi dute El Salvadorren. Fiskaltzak helegitea jarri du erabaki horren aurka, eta, gainera, auzia artxibatzea erabaki zuten magistratuen (ordezko bi epaile) errefusatzea eskatu du.\nEllacuriaren hilketa argitzeko epaiketa, zuzenean


referentziak: Ezereza baino hobea eta guehiago\nPosted by Erramun Gerrikagoitia at 18:33\nIBENUCEN horrec IBENITCEN behar du, hau da, IBENCEN edota IBENTEN:\nIBENI, IBEN, IBENCEN/IBENTEN (du):\nestablecer, poner, implantar, colocar\nMaterrec NAFFARRERAz idatzi çuen. Orthographia aldaqueta hori dathor gendea confunditzera EUSKARA BATUA imposatu nahiaz.\nBai, gueroago ohartu nintzen zer izan behar zuen horrec ibenucen horrec zeren (esateraco an 291 or non orai noa) dut iracurtzen "..., çure gomendioan ibencen dut orai eta bethiere neure bicia, eta dudan guztia".\nDelaco "ibenucen" hori sarreracoa nola consideratu behar da errore typographicoa gaberic ezein duda nic pasatuco nuque an transcriptione digitalizatua' nola "ibencen", hala jartzen litzatequeela,\n"Lehenbicicoan ibencen da Guiristinoac iaquin behar duen Doctrina declaraciono gabe"\nzeren pasarte hori berhori scrupulosoqui hartuz da beste hauxe\n"LEhenbicicoan (sic) ibenucen (sic) da Guiristinoac iaquin behar duen Doctrina declaracionp (sic) gabe".\nedo ere, exemplugarri baina noiz Materre mintzo da euscaldunari esanez ez dela euscalduna "(Euscal-herrico ez naicelaric)"\n"..., baldin Euscaraz mençatcero (sic)ardietsi dudan talentua eta iaquina ..."\nbehar da transcribatu\n"..., baldin Euscaraz minçatceco (sic)ardietsi dudan talentua eta iaquina ..." honela\nIduri zaut txit muntakoa eta gogoan erabiltzekoa dela mezu hunetan egiten duzun salaketa. Gauzari ikuspegi zientifikotik begiraturik, ageri da ez dela zilegi autore zaharren izkribamoldea egungo eredura kanbiatzea irakurleari kanbiantza horretaz deus advertimentu eta oharrik egin gabe, ezen hala jokatzea da ez bakarrik irakurlea tronpatzea bainan orobat egilea itsuski traditzea, eta finean euskal idazleez dukegun perzepzionea arrunt kutsatzea eskual literaturaren bilakaera historikoaren gaineko okerreko irudi batekin.\nNorbaitek erran lezake ezen egungo irakurleari testu zaharrak hurbilago eta ulergarriago egiteagatik hartu dutela Armiarma sareko editoreek graphiak aldatzeko delibero hori, bainan orduan jakiteko lizate horrelako testuetara hurbiltzen den irakurleak ez ote lituzken nahiago beren jatorrizko itxuran ikhusi nahi eta, ber gisa, irakurle horiek ez othe diren aski jantziak eta ikasiak eskual gaietan berdin aisa konprenitzeko jatorrizko graphiarekin sareratu textuak nola graphia batuaratuan argitaratuak. Eta baldin irakurle hok bi graphiekin argitarau testuak berdin konprenitzeko gauza badira, ageri da graphia orijinala tradituz informazione baliosa ebasten zaiela batere premiarik gabe eta eskuararen historiako elementu inportante bat, nola baita graphia, irakurle potentzial orori eskamoteatzen eta ezkutatzen zaikula nehorendako abantaila bihirik gabe.\nDamurik, Erramun jauna, zure salaketa berandu heldu zauku, ezen Armiarma sareko textu guziak --eta ez dira ez bi eta ez hiru, bainan andana bat-- filosofia berarekin editatuak izan baitira eta heltubada engoitik berant dateke atzera egiteko non ez den izugarriko lan baten kostuz.\nEne aholku eta eskari hunblea lizate, beraz, othoi helaraz dezozun zure kritika ongi funtsatua Armiarma sareko jendeari, ikhus dezaten beren philosophia linguistikoak baduela estakuru eta akats larri bat eta konpreni dezaten baluketela hor gei hun bat gogoeta egiteko baieta motivorik aski ere gaurgoiti.beren politika erratu hori aldatzeko.\n9:25 AM, May 20, 2013\nEsango nuque, Erroteta, ze esaten duzun guztiaz nagoela generalqui conforme.\nDudaric ez daucat ze Armiarmacoec dituztela criterio batzuc ezartzeco lehengo autore zaharren textuac orthograhia jaquin eta concretu batean. Hori on criterio concretissimoac ikusten da clarqui esateraco non duten transcriiatzen "urthe" eta ez "urte" nola bait litzateqque egungo forma actuala baina aitzitic ez dute nahi respetatu (berec dituzten phobien ondorioz) osterantzeco hitzac nola vicario zein "egoquitzen" dute nola bikario. Nic deituco nituzquenac ezen phobia orthographicoac, jaquinic gainera ezen euscaraz gagozela mucuru betheac phobiez,\nezen berba batean ez dugula phobien escasic.\nBuruz zure aholcua, Erroteta, ezen jaquin araztea Armiarmacoac hemen esanicoaz esan ze asqui zenduqueela zeuc bidaltzea hemengo linka Armiarmacoei. Esan gainera ze bloga dagoela publico aguerian tzat edozein zein' nahi litzatequeena sartu eta guero iracurri, commentatu, ... gaben ezein oztopo edo behaztopo.\n10:32 AM, May 20, 2013\nBi ohar labur:\n1.- Zuk "phobia" deitzen duzun horri nik deitzen dakot "ortodoxia", nahiz eta funtsean biak bateratsu doazen. Erran nahi baita, ortodoxia inperanteak manatzen du batbederak phobia ukan dezan zuk aiphatzen dituzun gauza horier guzier, bainan ez zeren diren berenaz gauza okherrak edo gaitzesgarriak, baizik eta ortodoxia inperantea kolpakatzen dutelakotz eta, hortaz, ezabakizun direlakotz ortodoxia horrek jarraituko badu inperatzen eta nagusi izaiten.\n2.- Gonbit txit gisakoa egiten dautazu nihaurk ohartaraz dezadan Armiarmako jendea gu hemen aiphatzen ari garen arazo hunetaz. Erremestiatzen dautzut gonbitea, bainan iduri zaut ezen erbia zuhaurk eraiki duzula bere xilotik eta zuzenez zuri dagokizula haren lasterkatzeko eta kalitzeko ohorea. Hortakoz uzten dut egiteko hori zeure gain, baldin hartarako gogo eta aizina bazenu.\nAxularren GUERO obra editatu dute. Haiec editatu dute hor nic digitalizatu nuena Villasanteren editionetic.\nCer eguin behar çuten haiec?\nDigitalizatu lehen editionetic jathorrizco orthographian emaiteco?\nEz, ez dut uste haiei dagoquienic holaco lan neketsuric.\nGUERO obra originala ez dago digitalizaturic nehorc oraindaino eguin ez duelacotz.\nEzberdina da LEIÇARRAGAren obren casua. Hemen haiec aldaqueta automaticoac eguin dituzte nic computerizaturico obren gainean.\nLEIÇARRAGAren obrac jathorrizcoaren arauera digitalizatu nituen nic eta berce nehorc ez du eguin. Mila eta berrehun ordutaco lana içan cen.\nHolaco lanac ecin çaizquie escatu ARMIARMAcoei.\nHona hemen Etchepareren obra originalaren arauera:\nNire ustez gure classico guciac editatu behar dira originalaren araueraco editioneetan.\nHonetaz gain, bercelaco editioneac ere eguiten ahalco dira.\nAdibidez, neuc nahi nituzque editatu naffarrera standard unificatuan.\nNaffarrera cer den ez daquitenençat hona hemen nire videoa:\nEsteca copiatu bilhatzailean edo xerka bedi naffarrera hitza youtuben. Ordubethe eta hamaçazpi minutuco videoa da.\nIracurtzean diozuna, Erroteta, buruz gombitea heltzen zait irria ezpainetara edo beguitarte osora. Remonte jocoan (remontisten artean) zinateque rebostista gaitza edo gaitzenetacoa.


Saint-Maur (Oise) - Wikipedia, entziklopedia askea.\nValérie FOURNIER (2014-2020)\n49° 36′ 57″ N, 1° 55′ 04″ E / 49.615833333333°N,1.9177777777778°E / 49.615833333333; 1.9177777777778Koordenatuak: 49° 36′ 57″ N, 1° 55′ 04″ E / 49.615833333333°N,1.9177777777778°E / 49.615833333333; 1.9177777777778\nSaint-Maur (Oise) (Frantzia)\nSaint-Maur (Oise) (Oise)\nBriot, Brombos, Fontaine-Lavaganne, Gaudechart, Hautbos, Roy-Boissy, Thérines eta Thieuloy-Saint-Antoine\nSaint-Maur Frantziako udalerria da, Oise departamenduan dagoena, Hauts-de-France eskualdean. 2013an 389 biztanle zituen.\n2007an Saint-Maur udalerrian erroldatutako biztanleak 389 ziren. Familiak 136 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 44 seme-alabarik gabeko familiak ziren eta 72 seme-alabak dituzten bikoteak ziren.\n2007an 166 etxebizitza zeuden, 137 familiaren etxebizitza nagusia ziren, 13 bigarren erresidentzia ziren eta 16 hutsik zeuden. Etxebizitza guzti hauek 163etxeak ziren. 137 etxebizitza nagusietatik 104 bere jabearen bizilekua ziren, 29 alokairuan okupaturik zeuden eta 4 doan lagata zeuden; 1ek bi gela zituen, 21 etxek hiru zituzten, 45 etxek lau zituzten eta 70 etxek bost zituzten. 127 etxek euren parking plaza propioa zuten azpian. 72 etxetan ibilgailu bat zegoen eta 53 etxetan bat baino gehiago zituzten.\n2007an lan egiteko adina zuten pertsonak 254 ziren, horien artean 161 aktiboak ziren eta 93 inaktiboak ziren. 161 pertsona aktiboetatik 147 lanean zeuden (85 gizon eta 62 emakume) eta 14 langabezian zeuden (6 gizon eta 8 emakume). 93 pertsona inaktiboetatik 26 erretiraturik zeuden, 40 ikasten zeuden eta 27 "bestelako inaktibo" gisa sailkaturik zeuden.\n2009an Saint-Maur udalerrian 138 unitate fiskal zeuden, 403 pertsonek osaturik. Pertsona bakoitzeko diru-sarrera fiskalaren mediana urteko 15.663 euro zen.\n2007an zeuden 9 komertzioetatik, 1 eraikuntza enpresa zen, 2 ibilgailuen saltze eta konpontze enpresak ziren, 3 zerbitzu enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 4 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 ibilgailuen ikuskaritza teknikoko lekua, 1 iturgina eta 1 ile apaindegia.\n2000. urtean Saint-Maur udalerrian 11 nekazaritza-ustiategi zeuden, 864 hektarea erabiltzen.\nThérines (2,5 km)\nThieuloy-Saint-Antoine (2,7 km)\nGaudechart (3,0 km)\nFontaine-Lavaganne (3,0 km)\nSaint-Deniscourt (3,7 km)\nBriot (3,7 km)\nHautbos (3,9 km)\nBrombos (4,0 km)\nMultimedia: Saint-Maur (Oise)\nBNF: 15267822n (data)\nOrriaren azken aldaketa: 30 abendua 2019, 22:21.


Irekia Eusko Jaurlaritza - Gobierno Vasco :: EHAA xedapena 201804934\nAldizkariaren data: 2018-10-09 Aldizkari honetan argitaratua: 2018195\nAGINDUA, 2018ko irailaren 12koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira Fundación Hurkoa Fundazioaren estatutuen aldaketak, Euskal Autonomia Erkidegoko Fundazioei buruzko ekainaren 2ko 9/2016 Legera egokitzeko eginak.\nGaiak: FUNDAZIOAK; FUNDAZIOEN ERREGISTROA; ESTATUTU SOZIALAK; ALDAKETA; IZEN EMATEA\nXedapenaren data: 2018-09-12\nHurrenkenaren zenbakia: 201804934\nEuskal Autonomia Erkidegoko Fundazioen Erregistroan inskribatzeko egindako eskabidearen espedientea ikusi eta aztertu da.\nLehenengoa.– 2018ko ekainaren 12an, eskabide bat sartu zen Gobernantza Publiko eta Autogobernu Sailean, Euskal Autonomia Erkidegoko Fundazioen Erregistroan inskribatzeko Fundación Hurkoa Fundazioaren estatutuen aldaketak, Euskal Autonomia Erkidegoko Fundazioei buruzko ekainaren 2ko 9/2016 Legera egokitzeko eginak. Fundazioaren patronatuak erabaki zuen aldaketa horiek egitea, 2018ko maiatzaren 28an. Espedientean jasotako agiriak erantsi zitzaizkion eskabide-idazkiari.\nBigarrena.– 2018ko uztailaren 9ko idazki baten bidez, Fundazioen Erregistroak eskatu zion fundazioari zuzen zitzala atzemandako akatsak, eta 2018ko uztailaren 27an sartu zen Gobernantza Publiko eta Autogobernu Sailean eskatutako dokumentazioa.\nLehenengoa.– Gobernantza Publiko eta Autogobernuko sailburuari dagokio agindu bidez ebaztea fundazioaren estatutuak aldatzeko espedientea. Hala aurreikusten da xedapen hauetan: Euskal Autonomia Erkidegoko Fundazioen Erregistroaren Erregelamendua onartzeko ekainaren 19ko 101/2007 Dekretuaren 3.1 artikulua; Euskal Autonomia Erkidegoko Fundazioen Babeslaritzaren Erregelamendua onartzeko ekainaren 19ko 100/2007 Dekretuaren 4.1.a) artikulua; Euskal Autonomia Erkidegoko Administrazioaren sailak sortu, ezabatu eta aldatzeko eta horien egitekoak eta jardun-arloak finkatzeko Lehendakariaren azaroaren 26ko 24/2016 Dekretuaren 6.1.m) artikulua, eta Gobernantza Publiko eta Autogobernu Sailaren egitura organikoa eta funtzionala ezartzeko apirilaren 11ko 71/2017 Dekretuaren 3.1 artikulua.\nBigarrena.– Euskal Autonomia Erkidegoko Fundazioei buruzko ekainaren 2ko 9/2016 Legearen lehenengo xedapen iragankorrak ezartzen duenez, fundazioek lege horretara egokitu beharko dituzte beren estatutuak, lege hori indarrean jartzen denetik bi urteko epean.\nHirugarrena.– Funtsezko iritzitako datuak eta agiriak erantsi zaizkio espediente honi, eta, bereziki, honako xedapen hauetan eskatutakoak: Euskal Autonomia Erkidegoko Fundazioei buruzko ekainaren 2ko 9/2016 Legearen 37. eta 51.2 artikuluetan eta lehenengo xedapen iragankorrean; Euskal Autonomia Erkidegoko Fundazioen Babeslaritzaren Erregelamendua onartzeko ekainaren 19ko 100/2007 Dekretuaren 33.1 artikuluan, eta Euskal Autonomia Erkidegoko Fundazioen Erregistroaren Erregelamendua onartzeko ekainaren 19ko 101/2007 Dekretuaren 44. artikuluan. Horrenbestez, aplikagarriak diren lege eta erregelamenduetan xedatutakoarekin bat dator estatutuen aldaketa.\nAipatutako manuak eta aplikatzekoak diren gainerako arauak ikusita, hau\nLehenengoa.– Euskal Autonomia Erkidegoko Fundazioen Erregistroan inskribatzea Fundación Hurkoa Fundazioaren estatutuen aldaketak, zeinak Euskal Autonomia Erkidegoko Fundazioei buruzko ekainaren 2ko 9/2016 Legera egokitzeko egin baitziren; aldaketa horiek bat datoz 2018ko ekainaren 8an Guadalupe María Inmaculada Adanez notarioaren aurrean egiletsitako eskritura publikoko zehaztapenekin (protokolo-zenbakia: 1.095). Eskritura hori 2018ko uztailaren 26an egiletsitako eskritura publikoaren bidez zuzendu zen (protokolo-zenbakia: 1.462).\nBigarrena.– Agindu hau Euskal Herriko Agintaritzaren Aldizkarian argitaratzea, eta interesdunei bidaltzea.\nAgindu honek amaiera ematen dio administrazio-bideari, eta, beronen aurka, aukerako berraztertzeko errekurtsoa aurkez dakioke Gobernantza Publiko eta Autogobernuko sailburuari, hilabeteko epean, agindua jakinarazi eta hurrengo egunetik hasita; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean, agindua jakinarazi eta hurrengo egunetik hasita.\nVitoria-Gasteiz, 2018ko irailaren 12a.\nJaurlaritzak beren kontu-ematea online egiteko eskuragarri dauden erreminta digitaleen inguruko prestakuntza eskaini die euskal fundazioei\nEusko Jaurlaritzak eta FUNKOk hitzarmena sinatu dute fundazioen elkartegintza sendotuko dituzten jarduerak finantzatzeko\nJaurlaritzak Euskadiko aurrezki kutxa eta banku fundazioen lege proiektua onartu du. (2015-07-27(e)ko Kontseiluan hartutako erabakiaren laburpena)\nJaurlaritzak Fundazioen Lege Proiektua onartu du, duela hogei urte baino gehiago araututako sektore baten modernizazioari heltzeko. (2015-07-07(e)ko Kontseiluan hartutako erabakiaren laburpena)\nAGINDUA, 2018ko irailaren 12koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira «Fundación Hurkoa-Zainduz» fundazioaren estatutuen aldaketak, Euskal Autonomia Erkidegoko…\nAGINDUA, 2018ko irailaren 18koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira Fundación Itxarobide-Itxarobide Fundazioaren estatutuen aldaketak.\nAGINDUA, 2018ko urriaren 10ekoa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira «Fundación Izarra» fundazioaren estatutuen aldaketak, Euskal Autonomia Erkidegoko…\nAGINDUA, 2018ko irailaren 3koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira «Fundación Juan de los Toyos» fundazioaren estatutuen aldaketak, Euskal Autonomia…\nAGINDUA, 2018ko irailaren 4koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira «Fundación Gaztelueta» fundazioaren estatutuen aldaketak, Euskal Autonomia Erkidegoko…\nAGINDUA, 2018ko irailaren 27koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira «Fundación Pedro José de Irastorza» fundazioaren estatutuen aldaketak, Euskal Autonomia…


Maria Luisa Elio: nola bidaiatu Iruñetik Macondora | Boligrafo gorria\nHasiera » Literatura » Maria Luisa Elio: nola bidaiatu Iruñetik Macondora\nMaria Luisa Elio gaztetan\n“Handik urte askora, fusilamendu pelotoiaren aurrean, Aureliano Buendia koronelak…” baina itxoin, itxoin, Gabriel García Márquezen Cien años de soledadeko aurreko orrian ere zerbait jartzen du-eta. “Para Jomi García Ascot y María Luisa Elío”. Gaur, hilda daude biak: García Ascot 1986an joan zen; Elio 2009an; Mexikon eman zuten azken arnasa. Baina aurrenekoa, munduak zauritu berritako jaioberriaren garrasia, Iruñean egin zuen Maria Luisa Eliok, Emilio Arrieta kalean, 1926ko abuztuan.\nHaren omenez eskaini zuten joan den ekainaren 17an En el balcón vacío filma Iruñean, IPESek antolatutako Zinea eta Emakumea erakustaldian. García Ascotek zuzendutako pelikula da, eta gidoia Elioren testuetan oinarrituta dago. Batzuen ustez Mexikon egindako lehen film esperimentala izan zen eta, agian horregatik, inoiz ez zen pasa zinema-areto komertzialetatik, hainbat jaialditan sariak jaso arren.\nEz zuen lagunduko, Espainiako aretoetan proiektatzeaz ari bagara behintzat, filmaren tematikak. En el balcón vacíok Gabrielaren istorioa kontatzen du: leihotik begira dagoela, errepublikar bat nola atxilotzen duten ikusten duen haurra; hori ikusirik Gerra Zibilaren zentzua ulertzen duen haurra; familiarekin batera, Iruñetik alde egin behar duen haurra; eta handik urte askora, “erbeste” hitzaren atzizki guztiak ikasita, sorterrira itzultzen den haurra, ordurako heldu.\nHorrelakoxea izan zen, gutxi gorabehera, Maria Luisa Elioren bizitza ere: haren aita, Luis Elio, abokatua zen ogibidez, familia aristokratikokoa, baina errepublikarra. Eta Maria Luisak hamar urte ere ez zituenean, aitaren bila etorri ziren etxera. Kuarteletik bizirik atera ordea, eta hiru urtez egon zen gordeta, alkandora urdinen izua ezin eraman zuten lagun karlista batzuen etxean. Ia gerra amaituta pasa zen bestaldera; Parisen elkartu zen familiarekin ostera. Eta handik Mexikora. 1970ean itzuliko zen Elio Iruñera, aita hil ondoren. Tiempo de llorar liburuan jaso zuen itzulera hura. Aurreneko esaldiak zera dio: “Orain konturatzen naiz itzultzea, joatea dela”.\nGarcía Márquez 1960ko hamarkadan ezagutu zuen, Mexikon. Elio eta orduan bere senarra zen García Ascot, hiriburuko zirkulu intelektualetan baziren nor: Juan Rulfo, Octavio Paz, Elena Poniatowska… bikotearen ezagunak ziren. Eta idazle kolonbiarrak beraiei esker ezagutu zituen. Ez da anekdota hutsa, kontuan izanda Rulforen literaturak Márquezen estiloan gerora zer eragin izango zuen.\nEsker ona adierazteko-edo, Elio eta García Ascot izan ziren aurrenekoak Cien años de soledaden berri izaten. Gabok hiru edo lau ordu behar izan zituen nobela osoa Eliori kontatzeko eta bukatzean, zer iruditu zitzaion galdetuta, Eliok esan omen zuen: “Hori idazten baduzu erokeria izango da; erokeria zoragarria”. Erokeria zoragarri horren aurreneko orrialdean geratu da Elioren izena betiko.\n[ARGIAren 2.237. zenbakian argitaratzekoa]